Ključevi deset novih stambenih jedinica predati su romskim porodicama u Modriči u ponedeljak, 18. decembra 2017. godine. Emrah Osmanović sa porodicom prvi put u životu useljava u stambenu jedinicu koja pruža sve uvjete za život. “Zahvaljujem se donatoru i svima koji su nam obezbijedili krov nad glavom. Novi stanovi za nas predstavljaju novi početak”, rekao je presretni Osmanović.\n„Drago mi je što sam danas ovdje u ime Evropske unije i što možemo predati ključeve korisnicima. Već smo predali ključeve za 46 porodica na različitim lokacijama u zemlji. Ovaj projekat se nastavlja a njegova vrijednost je 2,5 miliona eura. Istakao bih veoma kvalitetnu saradnju sa opštinom Modriča, sa načelnikom i zamjenikom jer bez njih ovaj projekat ne bi bio uspješno realizovan“, rekao je vršilac dužnosti šefa Operativnog odjela za socijalni razvoj, civilno društvo i prekograničnu saradnju Delegacije Europske unije u BiH Gianluca Vannini.\n„Koristim ovu priliku da se zahvalim Evropskoj uniji, organizacijama Hilfswerk Austria International i ASB koji su pomogli provođenje ovog projekta. Nastojaćemo nastaviti saradnju sa Evropskom unijom i svim donatorima koji mogu pomoći riješiti socijalna pitanja kada je u pitanju romska populacija”, izjavio je zamjenik načelnika Nikola Savić.\nProjekat Akcija Roma će značajno poboljšati uslove života i socio-ekonomsku uključenost 140 ugroženih romskih porodica u 9 ciljanih općina/gradova u BiH (Tuzla, Gračanica, Banovići, Kakanj, Zavidovići, Zenica, Bijeljina, Modriča, Brčko Distrikt BiH).\nDo sada je izgrađeno 56 stambenih jedinica, a obnovljene su ukupno 72 stambene jedinice. Projekat implementira Hilfswerk Austria International, u partnerstvu sa Arbeiter-Samariter-Bund Deutschland e.V (ASB) i udruženjem Kali Sara – RIC.\n„Saradnjom i zajedničkim naporima Evropske unije, lokalnih vlasti, lokalnih i međunarodnih nevladinih organizacija možemo doći do ovakvih rezultata i pomoći onima kojima je pomoć najpotrebnija“, istakao je regionalni direktor za jugoistočnu Evropu – Arbeiter-Samariter-Bund Deutschland (ASB) Elmir Bojadžić.\nModriča je jedna od devet lokalnih administracija u projektu koja snažno podržava socijalnu inkluziju Roma. Opština aktivno učestvuje u implementaciji projekta sa sufinansiranjem u iznosu od 10.000 KM, kao i zemljištem za izgradnju, svim potrebnim dozvolama, i priključcima na infrastrukturu.


Novokmet: Odobreno 174 zahtjeva po javnom pozivu za program novčanih naknada nezaposlenim demobilisanim borcima | Trebinje Danas\nPo ovogodišnjem javnom pozivu za program novčanih naknada nezaposlenim demobilisanim borcima od prve do treće kategorije iz našeg grada zaprimljeno je 187 zahtjeva, a odobreno je 174.\nPrema riječima Miodraga Novokmeta, načelnika Odjeljenja za boračko-invalidska pitanja ova naknada je u 2020. godini isplaćena za 296 lica, demobilisanih boraca od prve do treće kategorije.\nU skladu sa programom rada gradonačelnika i usvojenim budžetom za 2021. godinu, planirano je da se za Program novčanih naknada nezaposlenim demobilisanim borcima od prve do treće kategorije u 2021. godini izdvoji 110 hiljada konvertibilnih maraka.\nNovokmet ističe da je definisano da se dodijeljuje novčana naknada za borce prve kategorije od 200 KM, druge od 150 i treće kategorije od 100 konvertibilnih maraka.\n„U odnosu na prethodni period, kada su novčane nanade isplaćivane linearno, sada su preduzete mjere da se određenim kategorijama taj iznos koriguje tako da je ovaj iznos povećan 200 odsto za borca čija je supruga nezaposlena i koji imaju djecu na školovanju mlađu od 27 godina, a 150 odsto za borca čija je supruga nezaposlena, a koji nemaju djecu na školovanju mlađu od 27 godina“, dodaje on.\nNovokmet je u izjavi za Radio Trebinje rekao da je u toku adaptacija 16 stambenih jednica roditeljima poginulih boraca na podrušju grada Trebinja ukupne vrijednosti od 95 hiljada 144,49 konvertibilnih maraka, a sa završetkom ove aktivnosti biće adaptirani svi objekti roditelja poginulih boraca koji su razmatrani.


Vučić: Udrite mene, ne Vesića! - Novinar.rs\nPredsednik Srbije Aleksandar Vučić izjavio je da su četiri osobe koje su palile knjigu zamenika gradonačelnika Beograda Gorana Vesića “svi iz Saveza za Srbiju, koji su do sada bili na najmanje 15 skupova”.\nVučić je ponovio da je ovakav čin prvi posle nacističkih protesta protiv Jevreja i Haradinajevog paljenja srpske robe. Dodao je da bi “oni ubili Vesića da momci koji su ga čuvali nisu bili jači” i pozvao predstavnike opozicije koji prete Vesiću da ga ostave na miru i da slobodno udare na nekog jačeg.\n“Dođi meni lupi vaspitnu umesto Vesiću, nađi jačeg od sebe”, poručio je Vučić opozicionaru čije ime nije rekao, već samo da je, kako tvrdi, “povezan sa narkomanijom i kriminalom”.\nFoto: Screenshot, Predsedništvo Srbije\nVučić je rekao da će srpsko tužilaštvo ispitati tvrdnje lidera Pokreta slobodnih građana Sergeja Trifunovića da mu je neko nudio mito da izađe na izbore, ali je dodao da “tužilaštvo ne može da ga nađe na Baliju”.\nPosted in POLITIKATagged #ALEKSANDAR VUČIĆ #GORAN VESIĆ #SAVEZ ZA SRBIJU #SZS


Opozicija traži smjenu Putina - Klix.ba\nOpozicija traži smjenu Putina\n21.8.2010. u 20:53\nOko 700 pristalica ruske opozicije demonstriralo je u ruskoj enklavi Kalinjingradu, na Baltičkom moru, zahtijevajući ostavku premijera Vladimira Putina i njegove vlade.\n"Članovi opozicionih partija među njima Partije ljevice, Druge Rusije i Komunističke partije željeli su da izraze 'opšte nezadovoljstvo' Putinom", rekao je lider partije Solidarnost, Boris Njemcov, radio stanici "Eho Moskve".\nPrema riječima Njemcova, bivšeg zamjenika premijera, oko 3 000 učestvuje u protestima, dok su ruske novinske agencije javile da je riječ oko 800 ljudi.\n"Vlasti su učinile sve da ove demonstracije propadnu", rekao je Njemcov, dodajući da su u petak naveče organizovani odvojeni protesti kako bi se odvukla pažnju sa današnjih protesta.\nDemonstranti traže smanjenje cijena javnih usluga uključujući vodu, struju i gas, kao i niže plate guvernerima i lokalnim zvaničnicima kako bi se izjednačile prosječne plate u enklavi, javila je agencija Interfaks.\nOni su zatražili univerzalno pravo glasa na izborima za regionalne guvernere koje tenutno nominuje ruski predsjednik sa liste od tri kandidata, koje izabere njegova vlada, a ratifikuje regionalni parlament.\nGuverner Kalinjingrada Georgij Bus, čiji mandat ističe u septembru, isključen je sa liste tri kandidata koje je Putinova partija Jedinstvena Rusija predstavila Kremlju.\nSlični protesti u januaru privukli su oko 10 000 demonstranata u rusku enklavu na Baltičkom moru, koja graniči sa Poljskom i Litvanijom.


Ambasada Švajcarske predstavila početak novog švajcarskog programa saradnje sa Srbijom - Biznis i Finansije\nHome\tPromo\tAmbasada Švajcarske predstavila početak novog švajcarskog programa saradnje sa Srbijom\n„Partnerstvo koje traje – podrška u pravo vreme“, poruka je koja je obeležila jučerašnju svečanost povodom predstavljanja Švajcarskog programa saradnje sa Srbijom za period od 2022. do 2025. godine. U okviru novog Programa, švajcarska razvojna saradnja u Srbiji će se fokusirati na oblasti ekonomskog razvoja i zapošljavanja, demokratskog upravljanja i civilnog društva, kao i klimatskih promena i održivog urbanog razvoja.\nNa zvaničnoj svečanosti kojom je ujedno istaknuto tri decenije dugo partnerstvo dve države, u ime Švajcarske konfederacije obratio se Nj. E. Ambasador Švajcarske u Republici Srbiji, g. Urs Šmid, dok je ispred Vlade Republike Srbije govorila ministarka privrede gđa. Anđelka Atanasković. Program je prisutnima predstavio g. Rihard Koli, šef razvojne saradnje Ambasade Švajcarske u Republici Srbiji, dok je video pozivom goste pozdravila i prof. Dr Ursula Renold, šefica odeljenja za istraživanje obrazovnih sistema Švajcarskog ekonomskog instituta.\nMinistarka privrede Anđelka Atanasković istakla je da je ovaj događaj značajan iskorak u jačanju ekonomske saradnje dve prijateljske zemlje, kao i da je Švajcarska Konfederacija tokom poslednje decenije jedna od pet zemalja sa najvećim neto ulaganjima nerezidenata u Srbiju. Ministarka je navela i da je posebno značajno to što švajcarske kompanije u Srbiji danas zapošljavaju više od 12.000 radnika.\n„Posebno bih naglasila da je, prema podacima Republičkog zavoda za statistiku, samo u prva dva meseca ove godine iz Srbije u Švajcarsku ostvaren izvoz vredan od 28,9 miliona evra, što predstavlja rast od 18,9 odsto u odnosu na isti period 2021. godine. U istom periodu, uvoz iz Švajcarske uvećan je za 93,3 odsto i dostigao je iznos od 86,6 miliona evra“, navela je ministarka.\n„Prostor za dalje unapređenje saradnje Srbije sa Švajcarskom Konfederacijom, pre svega, prepoznajemo kroz rast priliva švajcarskih investicija, posebno kroz grinfild projekte, ali i veći obim učešća u procesu privatizacije preduzeća iz portfolija Ministarstva privrede. Jedan od pokazatelja izvrsne saradnje dveju zemalja reprezentuje i potpisivanje Ugovora o donaciji nove Informacione platforme između Ministarstva privrede Vlade Republike Srbije i Švajcarskog sekretarijata za ekonomske poslove zakazano za petak, 13. maj“, zaključila je ministarka Atanasković.\n„Novi Program saradnje sa Srbijom za period do 2025. godine zasnivaće se na četiri ključna segmenta, a to su demokratsko upravljanje i civilno društvo, ekonomski razvoj i zapošljavanje, klimatske promene i održivi urbani razvoj, kao i migracije. Fokus će biti na promociji veće inkluzivnosti građana na lokalnom nivou, njihovog učešća u demokratskim procesima, kao i na podršci ka ispunjenju ciljeva Agende 2030″, izjavio je Koli i dodao da će posebna podrška biti usmerena i na dualno obrazovanje, podršku malim i srednjim preduzećima i poboljšanju poslovne klime u Srbiji.


31. maj. 2016. 13:42 Objavljeno u FINANSIJE\nU Ministarstvu finansija RS naglasili su da je na kraju 2014. godine zaduženost iznosila 330,35 miliona KM.\n– Kada se uzme u obzir godišnja otplata duga, koja je zaključno sa prošlom godinom iznosila 56,3 miliona, i redovni prihodi od 493 miliona KM, procenat zaduženosti lokalnih zajednica u odnosu na ostvarene redovne prihode iz prethodne godine iznosi 11,41 odsto – naglasili su u Ministarstvu finansija.\nNajzaduženije opštine su Kneževo, Petrovo i Oštra Luka, a gradovi Banjaluka i Bijeljina.\nS najmanjim teretom duga nose se Kupres, Derventa, Foča i Čajniče.\nNajveći procenat zaduženosti ima Kneževo sa 22,68 odsto, a najmanji Petrovac sa 3,73 odsto.\nOd 64 lokalne zajednice, koliko ih ima u Srpskoj, samo njih osam nema direktno zaduženje.\nPotpredsjednik Saveza opština i gradova RS i gradonačelnik Banjaluke Slobodan Gavranović rekao je da zbog pada prihoda u budžetima pojedine lokalne zajednice imaju problema u vezi sa servisiranjem redovnih obaveza, a time i kreditnog zaduženja.\n– Opštine i gradovi odlučuju se na zaduženje jer velike infrastrukturne projekte nikako u današnje vrijeme ne mogu da realizuju bez tog novca. Bez kredita nema ni velikih projekata, ali svi načelnici i gradonačelnici moraju voditi računa o tome da obaveze preuzete po osnovu zaduženja servisiraju na vrijeme – rekao je Gavranović navodeći da se Banjaluka zaduživala isključivo za realizaciju velikih projekata i da nema problema u vezi sa otplatom kredita.\nEkonomski analitičar Zoran Pavlović smatra da dug lokalnih zajednica nije ogroman ako se poredi sa ukupnim zaduženjem RS.\n– Međutim, ako se uzme u obzir da je ekonomska aktivnost u padu, zaduženje opština i gradova je preveliko – naveo je Pavlović.\nOn je naglasio da u pojedinim lokalnim zajednicama postoje realne potrebe za zaduženjem da bi riješile infrastrukturne probleme, ali da postoje i oni koji uzimaju kredite za isplatu plata zaposlenima u administraciji.\n– Zbog konstantnog zaduženja pojedine lokalne zajednice nemaju mogućnosti ni da vraćaju kredite zbog sve manje novca u budžetima. Na kraju dižu kredite da bi isplatili plate i ostale obaveze koje svakog mjeseca treba da izmire – naveo je Pavlović.\nPoručio je da lokalne zajednice treba, prije svega, da se okrenu ka privrednicima i njihovom stimulisanju jer oni stvaraju novu vrijednost i utiču na punjenje budžeta.\n– Jedino na taj način mogu računati na ekonomski razvoj, jer je zaduživanje zadnja stvar za jačanje ekonomske moći – ističe Pavlović.\nLokalne zajednice ne mogu se zadužiti bez odobrenja Ministarstva finansija, koje prije davanja zelenog svjetla analizira stanje u njihovim kasama kako ne bi došlo do urušavanja finansijske stabilnosti.\nU Ministarstvu finansija RS kazali su da u skladu sa Zakonom o budžetskom sistemu RS lokalnim zajednicama dostavljaju preporuke na nacrte budžeta, odnosno saglasnost na prijedlog budžeta.\n– Odluku o usvojenom budžetu za 2016. još nisu dostavile opštine Trnovo, Gradiška, Srbac, Bileća, Jezero, Han Pijesak i Novo Goražde – kazali su u Ministarstvu finansija.\nUslovi za zaduživanje\nZakonom o zaduživanju, dugu i garancijama RS propisano je da se jedinica lokalne samouprave može dugoročno zadužiti samo ako u periodu stvaranja duga ukupan iznos koji dospijeva za otplatu, po predloženom dugu i cjelokupnom dospjelom neizmirenom postojećem dugu, u bilo kojoj narednoj godini nije veći od 18 odsto iznosa njenih redovnih prihoda ostvarenih u prethodnoj fiskalnoj godini.\nNajzaduženije lokalne zajednice:\nNajmanje zadužene lokalne zajednice:\nKljučne riječi: banjaluka, bijeljina, knezevo, ministarstvo finansija rs, ostra luka, petrovo, vazno, zaduzenost\nOpštine duguju 423 miliona KM\nBanjaluka ove godine probija dozvoljeni limit zaduženost!!!\nPresuda: Kneževo mora platiti IRB-u 1,7 miliona KM\nIRB tužila Republiku Srpsku i opštinu Kneževo\nRealizacija 58 projekata iz Strategije razvoja grada Banjaluka


OSNOVCI DOBILI ŠKOLSKU SAOBRAĆAJNU PATROLU | Kozarski Vjesnik - Radio televizija Prijedor\nHome Vijesti OSNOVCI DOBILI ŠKOLSKU SAOBRAĆAJNU PATROLU\nOSNOVCI DOBILI ŠKOLSKU SAOBRAĆAJNU PATROLU\nU Osnovnoj školi /OŠ/ “Petar Petrović NJegoš” Busnovi osnovana je školska saobraćajna patrola koju čine četiri učenika koja su uspješno položila završni test i pokazala zavidno znanje u poznavanju propisa u oblasti bezbjednosti saobraćaja, saopšteno je danas iz Policijske uprave /PU/ Prijedor.\nOva škola jedna je od učesnica pilot-projekta formiranja školskih saobraćajnih patrola koji Ministarstvo unutrašnjih poslova Republike Srpske realizuje u saradnji sa Ministarstvom prosvjete i kulture i Auto-moto savezom Srpske na području Republike, a u skladu sa Pravilnikom o formiranju saobraćajnih patrola.\nAktivnosti osposobljavanja učenika saobraćajnih sekcija za aktivno učešće u radu školskih saobraćajnih patrola, kroz teoretski i praktični dio nastave, pripadnici PU Prijedor, Auto-moto društva Prijedor i nastavnika škole u Busnovima vođene su mjesec dana.\n“Policijski službenici PU Prijedor će kroz planske aktivnosti nastaviti sa edukacijom članova školske saobraćajne patrole i njenim uključivanje u zadatke neposrednog regulisanja saobraćaja, a sve u cilju unapređenja bezbjednosti učenika na putevima do školskih ustanova”, navodi se u saopštenju.\nPrethodniIZLOŽBA SITNIH ŽIVOTINJA\nSlijedećiPRIJEDOR PRVI PO OBUHVATU IMUNIZACIJE U RS (VIDEO)


Podaci klijenata sigurni i bezbedni\nGenerali Osiguranje Srbija uvek preduzima sve moguće mere da obezbedi sigurnost podataka svojih klijenata\nNisu registrovane maliciozne aktivnosti nakon sajber napada na home page sajta generali.rs\nObaveštavamo naše klijente i sve druge zainteresovane strane da nije došlo do curenja podataka niti malicioznih radnji nakon što je neautorizovan sadržaj objavljen na naslovnoj stanici našeg veb sajta. Incident je uticao samo na naslovnu stranu našeg sajta.\nZajedno sa timom vrhunskih eksperata za sajber bezbednost, sproveli smo sve potrebne korake kako bismo u potpunosti istražili incident, dodatno pojačali bezbednost i klijentima obezbedili pun obim naših usluga.\nO incidentu smo obavestili Ministarstvo unutrašnjih poslova, Narodnu banku Srbije i nacionalni CERT i predali prijavu sa nalazima naše istrage Sektoru za visoko-tehnološki kriminal, Ministarstva unutrašnjih poslova.\nŽelimo da svi klijenti Generali Osiguranja Srbija znaju da naša kompanija uvek preduzima sve moguće mere da osigura bezbednost njihovih podataka.\nNapomena: naš sajt generali.rs postao je predmet sajber napada u nedelju 9. juna 2019. u popodnevnim časovima. Iz bezbednosnih razloga momentalno smo isključili sajt.


Predsednik udruženja CarGo pozvao članove te kompanije da ne počinju štrajk glađu - Izazov\nPredsednik udruženja CarGo pozvao članove te kompanije da ne počinju štrajk glađu\nNovi magazin 16. maja 2019. 13:07\nPredsednik Udruženja „CarGo“ Aleksandar Vučić pozvao je danas članove tog udruženja da ne počinju štrajk glađu zakazan za 27. maj i zakazao sastanak sa članovima tog udruženja na kojem će biti reči o drugačijem odgovoru grupi taksista koji planiraju štrajk.\n„Molio sam članove našeg udruženja da ne otpočinjemo štrajk glađu, već da damo drugačiji odgovor određenoj grupi taksi kartela. U nedelju ću predložiti naš odgovor i tražiću podršku članova Udruženja za svoju ideju. Verujem da samo zajednički odgovor može zaista da doprinese građanima Beograda“, naveo je Vučić.\nOn je kazao da „CarGo“ veruje u institucije Srbije i da to udruženje nikakve pretnje neće zaustaviti.\n„Ako hoće nekoga da hapse, evo zovem ih – dođite pa uhapsite mene. Evo i večeras, kako nezvanično saznajemo, najavljuju nezakonite akcije, pa ih pozivam da dođu i da oduzmu meni automobil“, dodao je Vučić.\nPredsednik udruženja „CarGo“ rekao je da pojedini službenici državnih institucija rade pod pritiskom, ali da su neki službenici deo grupe koja želi da zaštiti taksiste i da ukloni bilo koga ko može da im bude konkurencija.\n„Sve ovo što se dešava danas ‘CarGo-u’, sutra može bilo kome da se desi. Zato se mi ne borimo samo za sebe, već za sve građane Srbije koji su zarobljeni u kandžama taksi kartela“, zaključio je Vučić.\nŠtrajk glađu zakazan za 27. maj trebalo je da bude odgovor na protest udruženja taksista „SITAB“, najavljen za taj dan, kao i pritisak na institucije, a pre svih na grad Beograd i Policijsku upravu, navodi se u saopštenju tog Udruženja.\nNe znate u kojoj ste se BANCI prijavili za 100 EVRA? Pronađeno je REŠENjE i za ovaj…\nSiniša Mali najavio program ekonomskih mera: Cilj su nova radna mesta; U ponoć ističe…\nOtvorena fabrika Adient u Loznici u kojoj će raditi 1.500 ljudi\nMinistarka s predsednikom turske kompanije razgovarala o projektima u…\nNe znate u kojoj ste se BANCI prijavili za 100 EVRA? Pronađeno je…\nSvetska banka: Pandemija će u Srbiji najviše pogoditi prerađivačku…\nPečat Čisto i sigurno kao znak da je smeštaj u hotelu zdravstveno…\nSiniša Mali najavio program ekonomskih mera: Cilj su nova radna mesta;…\nDraginja Đurić najbolji bankar jugoistočne Evrope i Srbije u…


Carinski terminal Rača neće biti izmješten\n* Carinski terminal Rača neće biti izmješten\nNa danas održanom sastanku u Banjaluci predstavnici Uprave za indirektno oporezivanje Bosne i Hercegovine i špeditera i prevoznika postigli su dogovor da granični prelaz i carinski terminal Rača ostaju na postojećoj lokaciji.\n"Granični prelaz i carinski terminal ostaje tu gdje jeste, radiće se na poboljšanju uslova na graničnom prelazu", rekao je Nikola Grbić, predsjednik Udruženja prevoznika za unutrašnji i međunarodni transport RS-a, nakon sastanka.\nOn je istakao da će pokrenuti inicijativu za odvajanje dodatnih sredstava za održavanje graničnog prelaza i terminala Rača.\n"Najbitnije za nas prevoznike i špeditere je da se nikakve aktivnosti neće odvijati po pitanju premještanja graničnog prelaza i carinskog terminala. Radićemo na poboljšanju uslova, a kada se budu stekli neki drugi uslovi vezano oko autoputa, tada ćemo vidjeti šta se dešava. Što je najbitnije, ostajemo tu gdje jesmo", kazao je Grbić.\nRadmila Koprivica, predstavnik špeditera, rekla je da je dogovoreno da se pokrene inicijativa za uređenje postojećeg carinskog terminala kako bi se poboljšali uslovi.\n"Važno nam je da tu ostane carinska ispostava, jer nam se preseljenjem ispostave povećavaju troškovi i smanjuju poslovi. Mi to finansijski ne bismo mogli izdržati", rekla je Koprivica\nSastanku u prostorijama UIO BiH su prisustvovali predstavnici špeditera u carinskoj ispostavi Bijeljina, Udruženja prevoznika, Ministarstva saobraćaja i veza RS i Privredne komore RS.\n"Zaključeno je da se mora iznaći rješenje da se ovaj carinski terminal popravi u svim uslovima", kazao je Ratko Kovačević, načelnik Odjeljenja za komunikacije i međunarodnu saradnju u UIO BiH.\nPrema njegovim riječima, to je moguće pokretanjem inicijative da se dio sredstava koja se prikupe od terminala da na raspolaganje UIO BiH kako bi ta sredstva mogli ulagati u investiciono održavanje svih objekata kojima rukovode.\n"Očekujemo da se zajedno pokrene ta inicijativa, a u međuvremenu da se pokušaju dobiti određena sredstva koja će biti uložena u postojeći terminal", rekao je Kovačević.\nOn je dodao da u budžetu Uprave na godišnjem nivou dobiju oko 400.000 KM za održavanje svih graničnih prelaza u BiH.\n"Ne postoje finansijska sredstva koja bi mogla biti investirana u smislu kvalitetnog svakodnevnog održavanja, a da ne govorim u smislu značajnijih investicija. Radi se o objektu koji je star 15 godina i treba ulagati jako puno da bi bili ispoštovani određeni standardi", rekao je Kovačević i dodao da se moraju osigurati sredstva za svakodnevno održavanje i investicije. Do današnjeg sastanka došlo je na inicijativu prevoznika i špeditera na Rači koji više puta su obustavljali rad zbog planiranog izmještanja carinskog terminala. federalna.ba/AA GP Raca spediteri UIOBiH


NOLE NA DVA KORAKA OD ISTORIJE: Đoković stigao Serenu Vilijams, a evo koliko mu treba da stigne Štefi Graf - mediji.net\nNOLE NA DVA KORAKA OD ISTORIJE: Đoković stigao Serenu Vilijams, a evo koliko mu treba da stigne Štefi Graf\nNajbolji teniser sveta Novak Đoković je započeo 319, sedmicu na vrhu ATP liste, čime je izjednačio učinak Serene Vilijams i došao na korak od drugog mesta kada su u pitanju najbolji u istoriji "belog sporta" u obe konkurencije.\nNovak će, izvesno, narednog ponedeljka iza sebe ostaviti Serenu i osamiti se na trećem mestu. Krenuće u poteru za dve dame, koje su kao i on u svoje vreme obeležile tenis,\nU pitanju su drugoplasirana na "večnoj listi", Martina Navratilova, koja je 332 nedelje bila neprikosnovena, dok je...\nMAREJ OTKRIO NOLETOVE PLANOVE: Đoković ODLUČIO da pomogne Endiju, EVO i kako!\nNekada prvi reket sveta Endi Marej treniraće u nedelju u Rimu, a sparing partner će mu biti najbolji teniser planete Novak Đoković.Kako prenose britanski mediji, Britanac je na taj način otkrio da će Nole igrati na turniru u glavnom gradu Italije. Sa druge strane, srpski teniser je rešio da pomogne...\nDamir Dokić ponovo je u zatvoru! Otac bivše teniserke Jelene Dokić nalazi se iza rešetaka u Kazneno-poopravnom zavodu u Sremskoj Mitrovici, gde izdržava kaznu zbog napada na službeno lice.Dokić je priznao krivicu i nagodio se sa tužilaštvom, pa će iza rešetaka bidi do februara 2022. godine. On je...


Veprovi zbog sudijske greške bez najboljeg igrača u finalu - Kragujevac Wild Boars\nKragujevac Wild Boars > News > Aktuelno > Veprovi zbog sudijske greške bez najboljeg igrača u finalu\nU još jedno ovogodišnje finale Kragujevac Wild Boarsi ulaze oštećeni pogrešnim sudijskim odlukama pošto u završnoj borbi za trofej Juniorske lige Srbije neće moći da računaju na najboljeg igrača, Nikolu Simovića.\nJedan od najperspektivnijih srpskih igrača prestrogo je isključen u polufinalnoj utakmici sa Legionarima u Sremskoj Mitrovici, pa neće moći da pomogne drugovima u odbrani titule.\nU razgovorima disciplinskih ograna Srpske asocijacije američkog fudbala i čelnika Divljih veprova, donesen je zaključak da je Simović isključen prestrogo, ali da po pravilniku nijedan organ, ni po jednom članu, ne može da promeni automatsku odluku iz Pravilnika, u kom se svako isključenje sakcioniše najmanje jednom utakmicom, a ta utakmica je, nažalost, ovoga puta finale.\nIzlišno je govoriti koliko će Kragujevčanima nedostajati najmlađi srpski seniorski reprezentativac sa prošlogodišnjeg Evropskog prvenstva u Milanu, koji je više nego dostojno predstavljao našu zemlju i na kampu Tima sveta.\nOstaje samo nada da će SAAF konačno krenuti u obračun sa lošim suđenjem i na taj način doprinetu napretku američkog fudbala u Srbiji.\nBilo kako bilo, Veprovi uzdignute glave sutra kreću put Čačka u odbranu titule.


Lenovo: 55 miliona PC računara, 50 miliona smart telefona i 9,2 miliona tableta Lenovo: 55 miliona PC računara, 50 miliona smart telefona i 9,2 miliona tableta – Personal magazin\nLenovo: 55 miliona PC računara, 50 miliona smart telefona i 9,2 miliona tableta\nLenovo: Rekordna godišnja zarada: 817 miliona am. dolara, uvećanje 27% Lenovo Grupa danas je objavila rezultate svog četvrtog fiskalnog kvartala i cele poslovne godine koja se završava 31. marta 2014.…\nLenovo: Rekordna godišnja zarada: 817 miliona am. dolara, uvećanje 27%\nLenovo Grupa danas je objavila rezultate svog četvrtog fiskalnog kvartala i cele poslovne godine koja se završava 31. marta 2014. godine. Sa rekordnim godišnjim prihodom od 38,7 milijardi dolara , što je povećanje od 14 odsto u odnosu na prethodnu godinu, rekordnim prihodima pre oporezivanja od 1,01 milijardi dolara, što je uvećanje od 27 odsto iz godine u godinu i rekordnom godišnjom zaradom od 817 miliona dolara, uvećanjenom 29 odsto, kompanija Lenovo je imaola zaista izuzetno uspešnu godinu.\nLenovo je utvrdio vodeću poziciju na tržištu računara, dodajući 2.1 procentna poena svom tržišnom udelu, da bi postavio rekordnih 17,7 odsto udela za celu godinu, što predstavlja rast od pet odsto godišnje. Ovo je poseban uspeh, imajući u vidu da je ukupni padm industrije 8 odsto u istom periodu . Čak ni usporavanje rasta PC tržišta Kine nije omelo Lenovo da operativni profit kompanije u Kini, na PC tržištu, poboljša za 1 procentni poen. Azija i Pacifik su imali rekordan udeo od gotovo 15 odsto , dok je, po prvi put, zaeleženo da je, gde je prihod Lenovo grupe u EMEA regiji premašio prihod od prodaje PC računara u Kini u ovom kvartalu. U SAD-u , kompanija Lenovo nadmašila je Apple u isporuci PC računara u četvrtom kvartalu i postala broj tri. Sa 20 uzastopnih kvartala rasta na tržištu PC računara, Lenovo je nastavio da pokazuje da može da ostvari brz rast i u apsolutnim brojkama isporuke broja uređaja, ali i u tržišnog udela, čak i na najzahtevnijim tržištima.\nKada se kombinuju tableti i računari da bi se formirala “Tablet PC +” kategorija, kompanija Lenovo prodala je rekordnih 64 miliona uređaja , što je uvećanje od skoro 18 odsto u odnosu na prethodnu godinu , nadmašivši kretanje ovbog tržište za više od 13 procentnih poena. Lenovo je ostvario i rekordnu isporuku od 114 miliona uređaja, 37 odsto vipe nego pre godinu dana. Ovo je 4. kvartal za redom da je kompanija Lenovo prodala više tableta i pametnih telefona nego računara. Ove činjenice ilustruju transformaciju kompanije Lenovo, kao lidera tržišta pametnih povezanih uređaja.\n“Rekordna prodaje i ostvareni profita koji smo ostvarili prošle godine dokazujr da Lenovo može još da raste i ostvari svoje ciljeve bez obzira na tržišne uslove”, rekao je Yang Yuanking , predsednik i izvršni direktor kompanije Lenovo. ” Ne samo da jačamo našu vodeću poziciju u računarima , već smo stekli i tri boda u tabletima po četvorostruko većem obima prodaje i postali najbrže rastuća velika kompanija koja prodaje smart telefone na svetu. Ovo pokazuje našu sposobnost za upravljanje kompanijom i na zrelim tržištima, ali i onima koja su u sazrevanju. U međuvremenu, gradimo nove pokretače za rast u enterprise sektoru i ekosistemu. Kroz kombinaciju naših postojećih i novih poslova , Lenovo nudi ogromnu vrednost za akcionare danas, a naša vrednost će biti još veća u budućnosti.”\nBruto dobit za celu godinu bila je 5,06 milijardi US $ , što je povećanje od 14 odsto u odnosu na prethodnu godinu . Bruto marža je bila 13,1 odsto , dok je operativni profit za punu fiskalnu godinu bio 1,05 milijardi US $,povećan 32 odsto ove godine .\nLenovo je imao snažan četvrti kvartal sa prihodima od 9,4 milijardi dolara, što je rast od 19 odsto godišnje. Kompanija je ostvarila prihod, pre oporezivanja, od 212 miliona dolara tokom četvrtog kvartala, što je povećanje od 28 odsto u odnosu na isti period prošle godine. Bruto dobit u četvrtom fiskalnom kvartalu porasla je na 1,24 milijarde dolara , što je povećanje od 18 odsto u odnosu na prethodnu godinu . Bruto marža je bila 13,3 odsto. Operativni profit u četvrtom kvartalu bio je 231 miliona US $ , 37 odsto više u odnosu na prethodnu godinu, dok je zarada porasla 25 odsto ove godine na 158 miliona US $. U poređenju sa ukupnom PC industrijom koja je pokazala pad od 4,6 odsto u odnosu na prethdonu godinu u četvrtom fiskalnom kvartal , kompanija Lenovo zabeležila je porast isporuka po 15 premijskih poena na tržištu .\nOsnovna zarada po akciji u četvrtom fiskalnom kvartalu bila je 1,53 američkih centi , ili 11,87 HK centi . Upravni odbor Lenova je proglasio konačnu dividendu od 2,32 američkih centi , ili 18 centi po akciji HK za fiskalnu godinu koja se završava 31. marta , 2014 .\nLenovo: 55 miliona PC računara, 50 miliona smart telefona i 9,2 miliona tableta was last modified: May 21st, 2014 by Redakcija\nTelenor: Uspostavljena redovna mrežna pokrivenost\nThe Witcher 3 neće imati ekskluzivan sadržaj na različitim platformama


U engleskom fudbalu manje gledalaca nego prošle sezone\nPolitika\t28.11.2008 19:27\nPoseta na utakmicama engleske prve fudbalske lige ove sezone manja je za 920 navijača po utakmici, navodi se u istraživanju britanskog „Dejli telegrafa”. Najveće smanjenje posete ima Njukasl, kojeg ove sezone gleda 4.631 navijača manje nego prošle, dok Sanderlend gleda 3.010 ljudi manje.\nPosete na utakmicama Blekburna, Evertona i Vigana smanjene su u proseku za 1.000 navijača.\nPrema istraživanju ukupna poseta se smanjila za skoro 1.000 ljudi, ali taj broj nije najprecizniji jer je utakmica između Mančester junajteda i Fulama odložena, zbog obaveza šampiona Engleske i evropskog prvaka u Superkupu Evrope u avgustu.\nProšle sezone utakmice je pratilo u proseku 36.076 gledalaca, što je rekord lige u poslednjih 50 godina.\nMeđutim, čini se da je svetska ekonomska kriza pogodila i navijače.\nMančester junajted ove sezone nijednom nije uspeo da rasproda „Old Traford”.\nIstraživanje je pokazalo da nijedna utakmica za vikend nije rasprodata, iako se igraju dva velika derbija - mančesterski - između Junajteda i Sitija, i londonski, kada će se sastati Čelzi i Arsenal.\nPoseta je opala i u trećoj i četvrtoj engleskoj ligi, dok su navijači drugoligaških klubova nešto brojniji u odnosu na prošlu sezonu.\nLiverpul i Everton su najavili smanjenje cena ulaznica za naredne mečeve, posle odluke vlade da će ukinuti porez na dodatnu vrednost, a slično će postupiti i ostali prvoligaški klubovi.


U Srpskoj prvi put manje od 100 hiljada učenika! – mojKontakt portal – Radio Televizija Kontakt\nU Srpskoj prvi put manje od 100 hiljada učenika!\n“To je krupno pitanje sa kojim se cjelokupno društvo susreće i još nemamo konkretan odgovor na koji način odgovoriti ovom izazovu koji predstavlja i globalizacijsko pitanje i jedno od najvažnijih pitanja uspješnog razvoja Republike Srpske”, rekao je Mutabdžija u parlamentu Srpske, obrazlažući Informaciju o realizaciji strategije razvoja obrazovanja za period od 2010. do 2014.godine.\nMutabdžija je napomenuo da je Vlada Srpske iz Ekonomsko-socijalne komponente Republike Srpske izvršila maksimalna ulaganja u obrazovne institucije na svim nivoima u periodu od 2010. do 2012. godine u iznosu od 40 miliona KM.\nGovoreći o predškolskom vaspitanju i obrazovanju, Mutabdžija je rekao da je u Srpskoj u odnosu na 2010. godinu napravljen pomak uključenosti djece u predškolsko vaspitanje, koja trenutno iznosi 12 odsto ukupne populacije predškolskog uzrasta.\nMutabdžija je podsjetio da je resorno ministarstvo 2011. godine počelo realizaciju programa pripreme djece u godini pred polazak u školu u koji se uključuje veliki broj djece koja nisu uključena u rad predškolskih ustanova.\nOn je rekao da je kroz ovaj program u 2012. godini uključeno 40 odsto djece predškolskog uzrasta.\nKada je riječ o srednjem obrazovanju i vaspitanju, Mutabdžija je naveo da kroz reformu srednjeg obrazovanja treba raditi na povećanju uključenosti djece u školama opšteg obrazovanja i gimnazijama sa postojećih 20 odsto na 30 odsto.\nKomentarišući obrazovanje odraslih i obrazovanje u saobraćaju, Mutabdžija je podsjetio da je u Srpskoj donesen kvalitetan zakon koji tretira ovu problematiku, dok, nažalost, u Federaciji BiH na nivou kantona nema adekvatnog zakona.\n“Time se stvara velika praznina, zbog čega značajan broj ljudi iz Srpske ne koristi usluge Centra za obrazovanje odraslih Republike Srpske, već odlazi u Federaciju, gdje po skraćenim procedurama ostvaruje pravo na prekvalifikacije”, istakao je Mutabdžija.\nGovoreći o visokom obrazovanju, Mutabdžija je rekao da je u periodu od 2010. do 2012. godine u Srpskoj, s jedne strane, značajno povećan broj visokoškolskih javnih i privatnih ustanova, a s druge strane zabilježen pad broja svršenih srednjoškolaca.\nRadmanović zarađuje duplo više od Nikolića, ostane i kusura\nOglasi: Traži se čobanin, plata vrlo povoljna


Futsal: Srbija i Španija nerešeno igrale u Novom Bečeju\nU sportsko-rekreativnom centru „Jedinstvo“ u Novom Bečeju, u sredu, 22. januara, odigrana je druga od dve prijateljske utakmice futsal reprezentacija uzrasta do devetnaest godina Srbije i Španije.\nDatum poslednje izmene četvrtak, 23 januar 2020 18:06\nOpširnije: Futsal: Srbija i Španija nerešeno igrale u Novom Bečeju\nNa sajtu opštine Novi Bečej objavljene su preliminarne rang liste studenata sa teritorije opštine Novi Bečej koji su konkurisali za opštinsku stipendiju.\nDatum poslednje izmene četvrtak, 23 januar 2020 18:02\nOpširnije: Objavljene preliminarne liste stipendista\nU periodu od 13. decembra do 10. januara, u sportsko-rekreativnom centru „Jedinstvo“ u Novom Bečeju održan je tradicionalni novogodišnji turnir u malom fudbalu. Glavni organizator bio je klub malog fudbala „Tisa“, a podržale su ga opština i mesna zajednica Novi Bečej, kao i Sportski savez opštine i sportsko-rekreativni centar „Jedinstvo“.\nDatum poslednje izmene utorak, 21 januar 2020 17:31\nOpširnije: Odigran Novogodišnji turnir u malom fudbalu\nStrana 9 od 199\nZajedničko predstavljanje partnera na projektu „Rehab NatCul…\nMesna zajednica raspisala konkurs za finansiranje sporta\nMesna zajednica Novi Bečej objavila je na sajtu opštine Novi Bečej javni poziv za konkurisanje za ra…\nGospojina: naplata parkinga od 17 do 23 časa\nOvogodišnja Gospojina je počela sinoć, otvaranjem Ulice zanatskog piva, a trajaće do nedelje, 26. av…\nMesna zajednica Novi Bečej počela prolećno pošumljavanje\nMesna zajednica Novi Bečej započela je ove nedelje prolećno pošumljavanje na teritoriji naseljenog m…\nNovi Bečej: Dan zaljubljenih i vina u Klubu za dnevni boravak\nU Klubu za dnevni boravak, u sredu 12. februara je organizovano veče "Dan zaljubljenih i vina".\nOtvoreni dan rečne flotile i ove godine privukao posetioce\nRečna flotila Vojske Srbije već drugu godinu učestvuje u obeležavanju „Velikogospojinskih dana“ u No…


Medvedev: „Turski tok“ će biti koristan za Evropu - Sputnjik Srbija\n16:41 06.12.2016 (osveženo 16:52 06.12.2016) Preuzmite kraći link\nPregovori o nastavku izgradnje „Turskog toka“ na teritoriji EU su pred nama, ali takva odluka će biti korisna za Evropu — nova trasa će dopuniti postojeće gasovode i osiguraće evropske potrošače od postojećih rizika, izjavio je premijer Rusije Dmitrij Medvedev.\nNa konferenciji za štampu na kraju rusko-turskih pregovora Medvedev je naglasio da je Turska već ratifikovala međuvladin sporazum o projektu gasovoda „Turski tok“, dok će Rusija to uskoro uraditi.\n„Očigledno da će posao nakon toga ići po planu. Između ostalog, imam u vidu razmatranje svih pitanja vezanih za nastavak izgradnje „Turskog toka“ u Evropi. Zato što će se, kao što znate, sam projekat sastojati od četiri kraka“, rekao je ruski premijer.\nOn je podsetio da drugi krak „Turskog toka“ predviđen za isporuke gasa za potrebe Evrope.\n„Pregovori o tome gde će biti organizovan čvor za primopredaju i na koji način će sve to biti urađeno — još uvek su pred nama“, naglasio je Medvedev.\n„Siguran sam da će takva odluka biti korisna za Evropu, omogućiće diverzifikaciju trasa. Međutim on istovremeno neće biti konkurencija drugim gasovodima. Svaki će imati svoje mesto. Sam ’Turski tok‘ treba da dopuni na evropsko tržište postojeće mogućnosti za isporuke koje već postoje. Međutim, u isto vreme on će osigurati evropske potrošače od postojećih rizika“, izjavio je ruski premijer.\nIzgradnja morskog dela gasovodsa „Turski tok“ počeće u drugoj polovini 2017. godine, dok će oba kraka početi sa radom krajem 2019. Godine, rekao je novinarima šef „Gasproma“ Aleksej Miler.


Građanske Inicijative | Razvijena besplatna aplikacija “Кrug zdravlja”\n26 May Razvijena besplatna aplikacija “Кrug zdravlja”\nBeograd, 26.maj 2017.godine – Udruženje za podršku ljudima sa neurozom “Herc” je u okviru projekta razvoja socijalnog preduzeća “Herc&DO- doing good for good”, podržanog od Karitasa Srbije i Delegacije EU, kao jednu od usluga razvilo besplatnu android/IOS aplikaciju “Krug zdravlja”.\nAplikacija omogućava osobama sa mentalnim tegobama, ali i svima koji žele da unaprede svoje mentalno zdravlje, da se informišu, edukuju, potraže i dobiju pomoć. Na ovaj način pomažemo i onima koji zbog prirode problema ne mogu da potraže pomoć (agorafobija, socijalna anksioznost), koji zbog udaljenosti nemaju pristup profesionalnoj pomoći, kao i onima koji zbog straha i stigme žele da ostanu anonimni.\nČinjenice pokazuju da mentalni poremećaji pogađaju preko 25% populacije, da su mentalni poremećaji drugi najveći zdravstveni problem srpskog stanovništva, mi sa druge strane, želimo da doprinesemo unapređenju mentalnog zdravlja, edukujemo, informišemo i pružimo podršku.\nMentalna bolest, kao i bilo koja druga bolest, se ne dešava “tamo nekom”, već može oboleti svako od nas u nekom trenutku života.\nLinkovi za besplatno preuzimanje:


Kompanija “Jaguar - Land Rover” otvorila fabriku u Slovačkoj\nKompanija "Jaguar Land Rover" u Slovačkoj je otvarila novu fabriku koja je koštala 1,6 milijardi dolara, prvu tog britanskog proizvođača u kontinentalnom delu Evrope.\nKompanija je saopštila da će usled pada prodaje vozila s dizel motorima, poreza na vozila i neizvesnosti oko odlaska Velike Britanije iz Evropske unije, prebaciti u Slovačku celokupnu proizvodnju svog modela "Diskaveri" koji se do sada pravio u Birmingemu, u Engleskoj.\nKompanija "Jaguar Land Rover", u vlasništvu indijske kompanije "Tata Motors", fabriku je izgradila blizu mesta Nitra, oko 100 kilometara istočno od Bratislave, s početnim ciljem proizvodnje 150.000 automobila godišnje.\nVlada Slovačke je dala investicione subvencije do 130 miliona evra, prenosi Beta.\nSlovačka je regionalni centar Srednje Evrope za proizvodnju automobila. Velike fabrike u toj zemlji s 5,4 miliona stanovnika, imaju nemački "Folksvagen", francuski "PSA Pežo-Sitroen" i južnokorejska "Kia Motors".


105. godina od Tunguske eksplozije – SVEMIR\nOn 30. June 2013. 30. June 2013. By Predrag AgatonovićIn Astronomska dešavanja i najave, Nauka na drugim sajtovima\nTunguska eksplozija se dogodila 30. juna 1908. godine u Sibiru. Ovo je sigurno najpoznatiji udar nekog nebeskog tela u novijoj istoriji, a prema poslednjim podacima ovo telo je ipak bilo asteroid, a ne kometa.\nSvedoci ovog događaja opisuju ga koristeći reči kao što su usijana lopta, neverovatno jaka grmljavina, nebo je gorelo, snažan udar toplote, snažna detonacija…Ipak, svi svedoci su bili udaljeni od mesta eksplozije nekoliko desetina kilometara.\nO ovom događaju je dosta toga napisano i nema potrebe ponavljati, jer na internetu postoji velika količina informacija. Naravno, posetite samo proverene sajtove, jer su i ovde prste umešali teoretičari zavere zajedno sa probom Teslinog oružija i slično.\nOvde želim da izdvojim samo neke zanimljive činjenice o Tunguskoj eksploziji. Na kraju izdvojene zanimljivosti postaviću link gde možete pročitati određeni tekst u celini.\nNekoliko citata sa interneta:\nIako su u čitavom svetu zabeleženi neobični fenomeni u vreme i neposredno nakon događaja – vazdušni talas koji je dvaput obišao planetu, neobično sjajne noći tokom kojih su se u ponoć mogle čitati novine u čitavoj Evropi i slično – bilo je relativno malo naučnog interesa u to doba. Ruski geolog i minerolog Leonid Kulik počeo je početkom 1920-tih godina (nakon haosa Prvog svetskog rata i docnijeg brutalnog gradjanskog rata u Rusiji) da priprema ekspediciju na samo mesto udara, s obzirom da je iz izjava očevidaca i meteoroloških i seizmoloških podataka došao do zaključka da je u pitanju pad krupnog meteorita. Tek 1927. godine uspeo je da dođe do samog “epicentra” događaja i na svoje veliko čuđenje nije bio u stanju da pronađe ikakav udarni krater, kakav se standardno očekivao od takvih događaja (kao što je, recimo, čuveni Berindžerov meteorski krater u arizonskoj pustinji u SAD).\nUmesto kratera, Kulik je otkrio veliku oblast porušene i spaljene šume, oko pedesetak kilometara s kraja na kraj, dok je neposredno u samom centru ove zone pronašao nekoliko stabala koja su, neočekivano, stajala uspravno, mada su bila oljuštenih grana i spržena. Sva stabla unaokolo bila su oborena nasuprot centru. Kulik je više od deset godina radio na analizi poprišta Tunguske eksplozije, koristeći sve savremenije metode, uključujući i snimanje iz vazduha i geohemijske analize uzoraka pronađenih na licu mesta. Nakon Drugog svetskog rata i prvih nuklearnih proba, zaključeno je da je izgled regiona u okolini epicentra tunguskog događaja umnogome nalik na tle koje se nalazilo direktno ispod nuklearne eksplozije.\n2 thoughts on “105. godina od Tunguske eksplozije”\nZa pomenute asteroide visokog rizika ( broj iz AM 959 ili 743 ) sa pretnjom totalnog uništenja Zemlje bile bi korisne i informacije o njihovim putanjama u okviru i van solarnog okruženja. O ovome se retko piše u sredstvima informisanja za širu populaciju ma da jeste šokantno\n30. June 2013. at 18:40\t Reply\nZamisli da se prezivas Galilej… Bio bih ponosan 🙂\n30. June 2013. at 12:37\t Reply


Suspenzije poštara širom Srbije - Društvo - Dnevni list Danas\nPočetna » Društvo » Suspenzije poštara širom Srbije\nSuspenzije poštara širom Srbije\nilustracija Foto: Pixabay/ hans\nPrema Zakonu, suspendovani radnici dobijaće samo 30 odsto ili 25 odsto plate, što je 11.000, odnosno 7.000 dinara.\n„Ljudi se nisu uplašili suspenzija i videte da su se okupili u velikom broju.\nU Novom Sadu su svi poštari suspendovani, ovo nije u interesu ni nas, ni preduzeća, ni države“, poručio je Mandić.\nObustava rada dela zaposlenih u Pošti Srbije počela je 2. decembra. Radnici Pošte traže povećanje zarade u visini republičkog proseka.\nU Zrenjaninu je danas u 16 casova ispred Glavne Pošte odrzan skup podrške suspendovanim radnicima Pošte. U ime suspendovanih poštara prisutnim građanima obratio se Petar Petrović, objasnivsi da je Pošta Srbije njihova firma i drugi dom i da očekuju da rukovodstvo shvati njihov bedan materijalni polozaj.\n– Plate u posti nisu podizane 17.godina, obustava rada je.bila.jediji nacin da nas neko cuje. Ocekujemo pregovire a ne ovakvo posyupanje da nam ne daju da dođemo na radno mesto – porucio je Petrović.\nOkupljeni Zrenjaninci podrzali su radnike pošte aplauzom. Okupljanje suspendovanih poštara nastavice se sutra u šalterskoj sali Glavne Pošte od 10 do 16 casova.\nGornji MilanovacJP Pošta SrbijeNovi SadPoštapoštariPošte SrbijesuspenzijaBeograd\n6 reagovanja na “Suspenzije poštara širom Srbije”\n12. decembra 2019. u 14.35\nDogorelo je do nokata – sledi revolucija. svim članovima SNS će usledovati sudski postupak, naravno isti će voditi sasvim novo Tužilaštvo , a ne ovo kojim komanduje Vučić preko neke nazovi gl.tuđiteljke. Izvesno je da će kazne biti drastične.\n12. decembra 2019. u 15.52\nPoštarima je problem dati normalnu platu , a fudbalerima nikakav problem milione eura za kupovinu „stranaca“ verovatno što je naš fudbal na zavisnom evropskom nivou .\n12. decembra 2019. u 16.06\nSad’ ca bata-Andrej da im organizuje ‘srpski FedEx’, pa ce da vide!\nBas kao i taksisti sa njegovim CarGo-om …


Hirošima, Nagasaki, Bejrut: Eksplozija u Libanu treća po snazi u istoriji - SAHAR Balkan\nHirošima, Nagasaki, Bejrut: Eksplozija u Libanu treća po snazi u istoriji\nAug 07, 2020 08:56 Europe/Sarajevo\nSaharTV - Eksplozija u Bejrutu, glavnom gradu Libana, treća je po snazi u historiji,odmah posle eksplozije nuklearnih bombi u Hirošimi i Nagasakiju, kaže Kristofer Bazbi, britanski stručnjak za efekte jonizujućeg zračenja i naučni sekretar Evropskog komiteta za rizike radijacije.\nGuverner Bejruta Marvan Abud već je uporedio eksploziju u bejrutskoj luci, usljed koje je nastala i karakteristična „pečurka“, sa eksplozijama nuklearnih bombi u japanskim gradovima 1945. godine.\nTo znači da je eksplozija 2.700 tona šalitre slična snazi eksplozije 2,7 kilotona TNT. Prema njegovoj računici, eksplozija u Bejrutu treća je po snazi u historiji, odmah poslije eksplozije nuklearnih bombi u Hirošimi i Nagasakiju.\n„Bomba u Hirošimi imala je snagu između 10 i 12 kilotona TNT, Prema tome, eksplozija u Libanu imala je trećinu snage bombe iz Hirošime“, kaže Bazbi.\nOn objašnjava i da se „pečurka“ tokom eksplozije u Bejrutu pojavila na sličan način kao što se to događa kod nuklearnih bombi.\n„Jak udarni talas napravio je kompresiono prstenje u vodenim isparenjima, kao što bi to uradila i nuklearna bomba kada se detonira u blizini vodene površine“, navodi britanski naučnik.\n„Jedna se dogodila u Teksasu, takođe u luci, a druga u Njemačkoj dvadesetih godina 20. vijeka u jednom skladištu. Međutim, ova u Bejrutu je najveća posijle Hirošime i Nagasakija“, zaključuje britanski ekspert.


Džonson najavio plan za “pandemijski radar”: “Svet se više nikada ne sme naći zatečen virusom koji se nekontrolisano širi” – Naši u svetu\nObjavljeno 21/05/21 u 19:00\nVelika Britanija će sarađivati sa Svetskom zdravstvenom organizacijom (SZO) na razvoju sistema “pandemijskog radara” za brzo identifikovanje novih varijanti korona virusa i globalno praćenje novih bolesti kako bi se obezbedilo da svet nikada više ne bude “zatečen”.\nPremijer Boris Džonson najavio je plan za novi „Globalni pandemijski radar“ uoči danasnjeg samita G20 o globalnom zdravlju u Rimu, gde će i govoriti, prenosi Rojters.\nDžonsonova kancelarija saopštila je da će uključiti mrežu nadzornih čvorišta koja bi mogla da pazi na izbijanje epidemije i deli podatke o varijantama i otpornosti na vakcine.\n“Svet se više nikada ne sme naći zatečen virusom koji se nekontrolisano širi među nama. Moramo da izgradimo sistem nadzora bolesti prilagođen 21. veku, sa deljenjem podataka u realnom vremenu i brzim genomskim sekvenciranjem i odgovorom”, poručio je Džonson.\nBritanija će biti domaćin samita G7 ministara zdravlja 3-4. juna, uoči samita lidera na jugozapadu Engleske sledeće nedelje.\nGeneralni direktor SZO Tedros Adanom Gebrejesus rekao je da je Britanija „dala snažan primer za nadzor i sekvenciranje patogena, kao i za razvoj vakcina“.\n“Oduševljen sam što će pod vođstvom premijera Džonsona Velika Britanija sarađivati sa SZO da bi doprinela jačem globalnom nadzoru i sigurnijem svetu,” rekao je.\nNa današnjem samitu lideri najvećih svetskih ekonomija usvojiće deklaraciju kojom se preporučuju dobrovoljne akcije za jačanje proizvodnje vakcina protiv kovida 19, a ignoriše pritisak SAD i drugih država na odricanje od patenata, pokazuje, kako navodi Rojters, konačni tekst.\nBoris DžonsonSZOVelika Britanija\nUblažavanje mera: Grčka otvara prodavnice, tržne centre, frizerske salone…\nDirektor SZO: Vakcinisanjem 70 odsto populacije svake zemlje bi omogućilo ne samo…\nSZO: Delta soj registrovan u 124 države\nBritanski ministar o planu za ukidanje restrikcija: Uveren sam da možemo da pređemo…


Ne odustajemo od vojne neutralnosti – Nadlanu.com\nObjavljeno 9. juna 2011. / 13:41:28\nBEOGRAD, 9. juna 2011. (Beta) – Ministar odbrane Dragan Šutanovac odbacio je u četvrtak optužbe da održavanje Strategijske vojne konferencije NATO i partnerskih zemalja u Beogradu predstavlja odustajanje Srbije od proklamovane vojne neutralnosti.\nNa svečanosti povodom otvaranja kancelarije za gradjane poslanika Demokratske stranke Konstantina Samofalova, Šutanovac je novinarima rekao da je prošli put takva konferencija organizovana u Finskoj, ali da ta zemlja nije postala članica NATO.\n“To mišljenje i priželjkivanje teme koja bi se onda komentarisala u javnosti od onih kojih ne mogu da sami pokrenu neku pozitivnu temu naprosto ne stoji”, rekao je on i dodao da mu je drago što se konferencija održava u svetlu prve zajedničke vojne vežbe zemalja NATO i Rusije.\nMinistar je dodao da svaki dogadjaj u Srbiji ima i svoje kritičare i da pojedine stranke nemaju svoju politiku već žele da izvrgnu ruglu ono što se radi a što je dobro. On je rekao da će na konferenciju učestvovati načelnici generalštabova oko 60 vojski, od kojih je 28 u NATO, dok ostale zemlje to nisu.\nStrategijska vojna konferencija za partnere, na kojoj će učestvovati predstavnici zemalja NATO-a, Partnerstva za mir, Mediteranskog dijaloga i Istanbulske inicijative za saradnju, biće održana u Beogradu od 13. do 15. juna.


Nova Varoš: Jubilarni Božićni turnir u malom fudbalu - PPmedia\nPosted on\t14 децембра, 2018 3:44 pm by adminpp033\nJubilarni 10. Božićni turnir u malom fudbalu odigraće se od 3. do 5. januara iduće godine u gradskoj sportskoj dvorani u Novoj Varoši, a prvoplasiranoj ekipi u konkurenciji seniora pripašće nagrada od čak 250 hiljada dinara. Turnir organizuje Sportski savez opštine pod pokroviteljstvom lokalne samouprave, a očekuju se znatno više učesnika nego na poslednjem turniru na kom je igrala 31 ekipa iz Srbije i Crne Gore.\nI jubilarnom Božićnom turniru igraće se u tri starosne kategorije, ali će nagradni fond za kadete i veterane zavisiti od broja prijavljenih ekipa. Кao i na prethodnih devet turnira i na ovom se očekuje da će najveće interesovanje biti za seniore. Nagradni fond je najveći do sada pa će drugoplasiranoj ekipi pripasti 100 hiljada dinara, dok je nagrada za treće mesto 50 hiljada, a za četvrto 10 hiljada dinara. Organizatori su obezbedili bogate nagrade i za publiku, a cena dnevne karte je 50 dinara.\nBožićni turnir u Novoj Varoši je jedan od najbolje organizovanih i najmasovnijih turnira u malom fudbalu u Zapadnoj Srbiji, a po tradiciji na tribinama se traži karta više. I za učešće na jubilarnom turniru interesovanje je veliko, a prijave ekipa su do 31. decembra u 13 sati, dok je žreb sat kasnije. Više informacija o samom turniru može se dobiti na telefone 064/ 610-82-80 i 064/ 158-93-97. Кotizacija po ekipi je deset hiljada dinara za seniore, pet hiljada za veterane i dve hiljade dinara za kadete.\nNa devetom po redu Božićnom turniru u januaru ove godine, u konkurenciji seniora učestvovalo je 16 ekipa, a prvo mesto pripalo je ekipi „Beli i Laka“ iz Ivanjice koja je u finalu nadigrala „Dukat Maks bet“ iz Nove Varoši rezultatom 4:0. Кod veterana pobednički pehar pripao je ekipi „Breznica“ iz Pljevalja, a kod kadeta ekipi „Taksi Cako“ iz Nove Varoši.Publika je tokom finalne večeri imala priliku da uživa i u ženskom fudbalu kada su revijalnu utakmicu odigrale dve ekipe iz Кragujevca, ŽFК „Šumadija“ i ekipa Fakulteta inženjerskih nauka.\nОзнаке: Božićn turnir, sport Nova Varoš, vesti nova varoš


Uz pomoć RSS kanala, Harun Yahya web stranica omogućava posetiocima harunyahya.com da na svoje računare spase sadržaje koji se ažuriraju iz minuta u minut.\nDa biste automatski sačuvali harunyahya.com radove na Vaš RSS čitač:\nMožete besplatno skinuti aplikaciju za RSS očitavanje. Kako biste pronašli najpogodniju aplikaciju za Vas, samo unesite reči “RSS reader” u pretraživač. Također, postoje različiti RSS čitači u mnogim e-mail softverima, kao što je Microsoft Outlook.\nNakon što skinete RSS čitač, možete pratiti gore navedene procedure kako bi bili sigurni da će se harunyahya.com radovi automatski spašavati na Vaš računar.\nsr.evolutiondeceit.com - All works\nsr.evolutiondeceit.com - Categories\nIstorija, Politika i strategija\nZnakovi vode ka veri i čudu stvaranja\nPogled na druge vere i filozofije\nsr.evolutiondeceit.com - Types


Rezultati pretrage za: takse\nKosovske takse "koštale" barem 500 miliona evra; Srpska roba ponovo nalazi put do kupaca\nTahiri: Takse na brašno i blokove nisu politički motivisane\nSavetnik bivše predsednice privremenih institucija u Prištini Atifete Jahjage Ramuš Tahiri smatra da odluka o taksi koju je Priština ponovo uvela na brašno i građevinske blokove iz Srbije nije politički motivisana i dodaje da su, i pored taksi, trgovinski "odnosi Srbije i Kosova*" dobri.\nNakon suspenzije "Kurtijevog poreza" iz centralne Srbije ušla roba vredna 12 miliona evra\nIz centralne Srbije na Kosovo i Metohiju ušlo je robe u vrednosti od 12 miliona evra, nakon što je odlazeća vlada odlučila da privremeno suspenduje 100 odsto porez na srpske i proizvode iz BiH.\nAjnhorst: Ukidanje taksi već pokazuje rezultate\nDirektorka za Zapadni Balkan u Evropskoj službi za spoljne poslove Angelina Ajnhorst kaže da je jučerašnja odluka o povlačenju prištinskih tarifa na robu već pokazala rezultate.\nOdlazeća kosovska vlada odlučila je da postepeno primenjuje reciprocitet kao princip u odnosima sa Beogradom, što znači da će u trgovinskim odnosima sa centralnom Srbijom u dokumentima biti korišćeni izrazi u skladu sa tamošnjim ustavom. Mere reciprociteta zamenile su taksu od 100 odsto na srpske proizvode, a ne i proizvode iz Bosne i Herecgovine.\nRama: Dobra vest da nema prepreka za kosovske kamione\nAlbanski premijer Edi Rama poručio je večeras da je dobra vest da nema prepreka za kosovske kamione.\nĐurić: Kurti nije ukinuo takse, to su lažne vesti\nKurti nije ukino takse. Ne nasedajte na lažne vesti. Premijer privremenih institucija samouprave u Prištini najavio je, da budemo sasvim precizni, samo oročenu suspenziju taksi i to uslovno, a istovremeno uvodi nove kaznene mere za naše građane i privredu koje naziva reciprocitetom, saopštio je večeras direktor Kancelarije za KiM, Marko Đurić.\nBorelj Kurtiju: Ukinite takse i nastavite dijalog sa Srbijom\nŠef diplomatije EU Žosep Borelj danas je u razgovoru sa premijerom privremenih kosovskih institucija Aljbinom Kurtijem, ponovio stav Brisela o važnosti ukidanja prištinskih taksi na robu iz Srbije i nastavku dijaloga Beograda i Prištine, uz posredovanje EU.\nVučić: Sa Merkel o KiM 15 minuta, o koroni pola sata\nRazgovaraću sa Angelom Merkel o KiM, ali ne znam šta da očekujem, pošto ćemo, u ovom trenutku, o Kosovu pričati 15 minuta, a znam da ćemo o koroni razgovarati pola sata, izjavio je predsednik Srbije Aleksandar Vučić posle sednice Kriznog štaba za otklanjanje nastalih i sprečavanje mogućih štetnih posledica po privredu zarazne bolesti COVID-19.\nMCC: Razvojni programi na KiM obustavljeni do ukidanja takse\nAgencija američke vlade "Milenijum Čelendž Korporejšn" (MCC) saopštila je danas da će obustaviti programe ekonomskog razvoja na Kosovu dok Priština ne ukine takse na robu iz centralne Srbije.\nVanredna sednica kosovske skupštine zbog odnosa sa SAD\nPredsedništvo kosovske skupštine zakazalo je za danas u 15 časova vanrednu sednicu na zahtev Demokratske partije Kosova, na kojoj će se raspravljati o odnosima Vašingtona i Prištine, prenosi Kosovo onlajn.\nKurti: Ne uklanjamo takse bez dogovora sa partnerima u vladi\nKosovski premijer Aljbin Kurti neće se odreći taksi čak ni nakon nedavnih američkih pritisaka, prenosi Indeksonlajn\nČović o blokadi sredstava SAD Prištini: Tresla se gora, rodio se miš\nBlokada višemilionskih sredstava Vašingtona Prištini predstavlja opomenu SAD, početni startni pokušaj disciplinovanja i objašnjenja šta sve SAD može, navodi za RTS nekadašnji šef Koordinacionog tela za Kosovo i Metohiju.\nGazeta Ekspres: Kurtijeva vlada će odložiti rok za delimično ukidanje takse\nGazeta Ekspres je kontaktirala kabinet kosovskog premijera da proveri da li će biti donesena odluka vlade da delimično ukine taksu i nakon što je Srbija nastavila kampanju protiv priznavanja jednostrano proglašenog Kosova, kao i da li će se nastaviti sa merom reciprociteta, kako je najavljeno. U odgovoru se navodi da će Aljbin Kurti odložiti rok za delimično ukidanje takse bez preciziranja nekog datuma.\nKurti: Sporazumi postignuti pod pritiskom ne vrede\nPremijer privremenih prištinskih institucija, Aljbin Kurti, je u autorskom tekstu za Frankfurter algemajne cajtun (FAZ) naveo da sporazumi koji je postižu pod pritiskom i zastrašivanjem ništa ne vrede.\nGrenel: Kurtiju smo jasno stavili do znanja da će ostanak takse naneti štetu Kosovu\nSpecijalni izaslanik SAD za dijalog Beograda i Pr5ištine Ričard Grenel negirao je tvrdnje iz Kancelarije premijera Kosova Aljbina Kurtija da američka pomoć Kosovu neće prestati i da će se saradnja nastaviti.


RTS :: Bilčik za RTS: EP spreman da podrži Srbiju na putu ka EU, nastavak međupartijskog dijaloga 1. marta\nPolitika Bilčik za RTS: EP spreman da podrži Srbiju na putu ka EU, nastavak međupartijskog dijaloga 1. marta\nsreda, 24. feb 2021, 20:00 -> 20:29\nSpoljnopolitički odbor Evropskog parlamenta usvojio je izveštaj o Srbiji izvestioca Vladimira Bilčika. U izjavi za RTS Bilčik kaže da je Evropski parlament spreman da podrži Srbiju na putu ka Evropskoj uniji i najavljuje da će 1. marta početi međupartijski dijalog uz posredstvo evropskih parlamentaraca.\nSa 57 glasova za, četiri protiv i devet uzdržanih, spoljnopolitički odbor EP usvojio je izveštaj o Srbiji u kojem se traže konkretni rezultati u pravosuđu, borbi protiv korupcije i slobodi medija, a pozdravljaju ekonomski pokazatelji, učešće u regionalnoj saradnji i dijalogu sa Prištinom.\n"Izveštaj uvažava sve postignuto do sada, posebno konstruktivnu ulogu Beograda u dijalogu sa Prištinom. Pozivam sve političare u Srbiji da se nedvosmisleno posvete reformama, što se pre svega odnosi na pravosuđe i slobodu medija i usklađivanje sa spoljnom politikom EU. Mnogo je učinjeno, ali još mnogo tek treba uraditi", poručuje Vladimir Bilčik, izvestilac za Srbiju Evropskog parlamenta.\nU Izveštaju se navodi "žaljenje zbog širenja antievropske retorike i dezinformacija", a od vlasti u Srbiji očekuje se da "rečima i delima" zastupaju evropske vrednosti. Od EU poslanici traže više dinamike u pristupnim pregovorima sa Srbijom i primenu nove metodologije proširenja.\n"Pokrećemo ovaj dijalog u razgovoru sa Ivicom Dačićem, predsednikom Skupštine, 1. marta. Imaćemo četiri predstavnika Evropskog parlamenta što pokazuje našu posvećenost. Uz Tanju Fajon i mene, učestvovaće i iskusni bivši poslanici Knut Flakenštajn i Eduard Kukan", dodaje Bilčik.\nBilčik kaže da stranke koje su bojkotovale izbore treba da se vrate za pregovarački sto i učestvuju u sledećim izborima.\nNavođenje primera "Krušika", "Jovanjice" i "Telekoma" u Izveštaju, rezultat je dugih pregovora političkih grupa, kaže Bilčik, ali dodaje da to nije novost, jer se oni već nalaze u ranijim izveštajima Evropske komisije i Evropskog parlamenta.


RTS :: Pomoć Užičana i Novljana srpskim porodicama u Štrpcu\nDruštvo Pomoć Užičana i Novljana srpskim porodicama u Štrpcu\nsreda, 15. maj 2019, 19:30 -> 19:43\nUžički studenti i srednjoškolci su tokom dvomesečne humanitarne akcije "Užice za Kosmet", prikupili 605.000 dinara, a potom i uručili pomoć najugroženijim porodicama u najjužnijoj srpskoj enklavi – Štrpcu. Deo pomoći uručen je i Narodnoj kuhinji "Braća Jugović". Akciju su podržali i Grad Užice, Valjaonica "Impol Seval" i studenti iz Herceg Novog.\nU jednoj od najvećih srpskih enklava pod Šar planinom, u Štrpcu, navikli su na oprez i neizvesnost, ali siromaštvo i nezaposlenost godinama iscrpljuju ljude, rešene da ostanu.\nVeliki broj žitelja socijalno je ugroženo – 900, prihodi od poljoprivrede nedovoljni, najveći poslodavac je Vlada Republike Srbije, a ipak, život se u Štrpcu opire svakoj nevolji.\n"Moja porodica broji devet članova – sedmoro dece, suprug i ja. Suprug ima penziju, ja ne radim ali obrađujemo zemljište jer decu treba nahraniti i opremiti za školu", navodi Bojana Kocijanić.\nNataša Šubarić navodi da njena sedmočlana porodica – četiri sina, snajka i unuka, živi od 17.000 dinara\nPomoć je, ovoga puta, stigla sa mladim Užičanima, njihovim kolegama iz Herceg Novog i radnicima "Impol Sevala", a šporeti, kauči i bela tehnika, nisu jedino što je doneto.\n"Jedina mogućnost nekih porodica da prežive je da prime socijalnu i humanitarnu pomoć, mi od nje živimo 20 godina, ali retkost je da se sretnemo sa ljudima. Nama više znači ovo fizičko prisustvo i podrška ovih ljudi kad provedu par sati sa nama, kada se vidimo, međusobno popričamo", navodi Ivica Pužić, sekretar Crvenog krsta u Štrpcu.\nPerica Gogić, predsednik sindikata Valjaonice "Impol Seval" iz Sevojna navodi da ova akcija može da bude putokaz ostalim kompanijama, da uzmu učešće u istoj, jer je, kako navodi – porodicama na jugu Kosova i Metohije, svaka pomoć preko potrebna.\nJoviša Ćirović iz Unije studenata navodi da je glavna ideja – da što veći broj mladih poseti Kosovo i Metohiju, vide kako ljudi tamo žive, pomognu koliko je to moguće i razviju neko novo prijateljstvo.\nŠirom Kosmeta, gde je otisak srpskog prsta još vidljiv, a uverenje da pravo na prošlost i budućnost, nije iluzija, Srbi spavaju poluotvorenih očiju, i drže se Vukovog gesla – Neka svako uradi što je kadar, i narod neće propasti.\nI Užičani i Novljani, u to ime, već drugu godinu, dolaze, hrabre, pomažu i ne odustaju.


ĐOKOVIĆ DOBIO DRUŠTVO: Federer i Nadal konačno uz Novaka - www.025.rs\nwww.025.rs / ZABAVA / ĐOKOVIĆ DOBIO DRUŠTVO: Federer i Nadal konačno uz Novaka\nĐOKOVIĆ DOBIO DRUŠTVO: Federer i Nadal konačno uz Novaka\nVelika trojka u Savetu igrača.\nŠpanac Rafael Nadal, Švajacarac Rodžer Federer i Austrijanac Jirgen Melcer postali su članovi SAveta ATP igrača u kojem je predsednik Novak Đoković,m saopšteno je na zvaničnom sajtu. Ova trojka je popunila upražnjena mesta koja su bila slobodna posle napuštanja Saveta igrača zbog protesta u junu ove godine od strane Sergeja Stahovskog, Robina Hasea i Džejmija Mareja, kao i trenera Danija Valverdua.\nNadal je dobio podšku da popuni upražnjeno mesto kao predstavnik to 50 igrača u singl konkurenciji, Melcer kao predstavnik igrača iz dubl konkurencije i Federer u slobodnoj ulozi. Sva trojica su već počeli da obavljaju svoje dužnosti.\n4:45 PM – Aug 8, 2019\nU Savetu igrača su: Novak Đoković (predsednik), Kevin Anderson (potpredsednik), Džon Izner, Rafael Nadal, Sem Kveri, Jen-Hsun Lu, Vasek Pospišil, Jirgen Melcer, Bruno Soareš, Rodžer Federer i Kolin Daudsvel.\nTags: đoković, federer, nadal, teniseri\nZvezda filma “Sam u kući” urnebesnom fotografijom pokazao kako bi Kevin danas izgledao


Tepisoni za terase i balkone - Sintelon carpet division\nDa li biste želeli da pretvorite terasu u pravi mali raj na zemlji? Opuštajući ambijent na kojem leti možete provoditi vreme sa porodicom? Tepisoni za terase i balkone će Vam pomoći da upotpunite uživanje.\nZamislite trava zeleni tepison koji pokriva kompletnu površinu Vaše terase, stvarajući ambijent kao da ste u prirodi. Ili nebo plavim tepisonom prekrivenu terasu koja će Vam pomoći da se u svakom momentu opustite i uživate. Zahvaljujući obilju boja, sigurno ćete pronaći tepison koji će se uklopiti u atmosferu koju želite da kreirate.\nOno što je veoma bitno, to je da tepisoni koji se preporučuju za terase i balkone imaju dodatni nivo zaštite, takozvanu UV stabilizaciju. To znači da boje ovih tepisona, iako su izložene suncu, ne blede i dugo ostaju intenzivne, a Vaše terase daleko privlačnije.\nKako biste se odlučili za najbolji tepison za svoju terasu ili balkon, iskoristite servis Pomoć u izboru tepisona za kuću i stan i pogledajte šta bismo Vam preporučili shodno Vašim preferencijama.


Moskovska metalurška fabrika postaje luksuzno naselje - Gradjevinarstvo.rs\nČuvena Moskovska metalurška fabrika je imala svoju ulogu u rođenju Sovjetskog Saveza, ali je pala u zaborav i zapuštenost u poslednjih nekoliko godina. Nakon međunarodnog arhitektonskog konkursa, roterdamski arhitektonski biro MVRDV je dobio saglasnost da transformiše lokaciju fabrike u veliko i ekskluzivno naselje mešovite namene.\nPrvobitno poznata kao Gužon zavod, fabrika je osnovana 1884. godine i proizvodila je različitu čeličnu robu tokom težnji Carske Rusije ka industrijalizaciji i modernizaciji. Njeni radnici su imali aktivnu ulogu u revoluciji iz 1905. godine i kasnije, onoj uspešnijoj, Oktobarskoj revoluciji iz 1917. godine. Ona je kasnije preimenovana u Srp i čekić (Serp i Molot) fabriku u čast komunističkih simbola.\nProjekat biroa MVRDV će uključivati kompletni redizajn nekadašnjeg fabričkog kompleksa - veliko područje koje pokriva čak 58 hektara - u ekskluzivno područje koje će obuhvatati domove, kancelarije, škole, bolnicu i parkove.\nU nastojanju da očuvaju neki deo istorije lokacije, MVRDV kaže da će veliki dimnjaci i cevi biti zadržani i iskorišćeni u okviru novih zgrada, dok će novi blokovi pratiti osnovni gabarit starih velikih fabričkih hala. Pored toga, povišeni put koji podseća na njujorški projekat High Line će takođe biti napravljen od postojećeg sistema transporta u fabrici.\nRok za završetak projekta je 2021. godina, a koštaće oko 180 milijarde rublji (oko 5 milijarde američkih dolara).


Crnadak na sastanku s Mogerini: U ovom trenutku nemoguće procijeniti kad će vlast biti formirana\nNJUJORK Na 74. zasjedanju Generalne skupštine Ujedinjenih naroda\nMinistar učestvovao na neformalnom radnom sastanku posvećenom zapadnom Balkanu\nIgor Crnadak i Federika Mogerini\nMinistar vanjskih poslova Bosne i Hercegovine Igor Crnadak započeo je učešće na 74. zasjedanju Generalne skupštine Ujedinjenih naroda u Njujorku, koje će trajati do 25. septembra, saopćeno je iz MVP-a BiH.\nPrvog dana boravka u Njujorku Crnadak je učestvovao na neformalnom radnom sastanku posvećenom zapadnom Balkanu, čiji je domaćin bila visoka predstavnica Evropske unije za vanjsku i sigurnosnu politiku Federica Mogherini (Federica Mogherini).\nGlavne teme sastanka bile su nastavak evropskog puta regiona, kao i odnosi u regiji. Osim ministra Crnatka, na sastanku su učestvovali premijer Sjeverne Makedonije Zoran Zaev, prvi potpredsjednik Vlade i ministar vanjskih poslova Srbije Ivica Dačić, ministar vanjskih poslova Crne Gore Srđan Darmanović, ministar vanjskih poslova Albanije Gent Čakaj, kao i kosovski predsjednik Hašim Tači.\nS obzirom na to da se radilo o jednom od posljednjih sastanaka s Mogerini na njenoj funkciji visoke predstavnice EU za vanjsku i sigurnosnu politiku, Crnadak je zahvalio za dosadašnju saradnju i izrazio nadu da će region nastaviti s napretkom ka Evropskoj uniji nakon značajnih pomaka koji su napravljeni u periodu rada odlazeće Evropske komisije.\nGovoreći o situaciji u BiH, ministar Crnadak je istakao da je u narednom periodu najvažnije da se u BiH uvede stvarna vladavina prava, posebno u smislu ostvarivanja rezultata u borbi protiv korupcije i osiguravanja poštenih izbora na kojima bi građani mogli slobodno da se izjasne, bez izlaganja pritiscima i prijetnjama.\nNaglasio je da su svi u BiH svjesni da napretka ka Evropskoj uniji neće biti bez formiranja vlasti na svim nivoima te da su stranke koje su pregovarale o vlasti u prethodnih 11 mjeseci izgubile previše dragocjenog vremena i stvorile veoma negativnu političku atmosferu, kao i da je u ovom trenutku nemoguće procijeniti kad će vlast biti formirana.\nUčešće na zasjedanju Generalne skupštine Ujedinjenih naroda Crnadak nastavlja danas sastancima sa funkcionerima Ujedinjenih naroda, te sastankom sa ministrom inostranih poslova Maršalskih Otoka na kojem će biti potpisan Sporazum o uspostavljanju diplomatskih odnosa, navedeno je u saopćenju.\nIgor Crnadak UN Federica Mogherini\nCrnadak upoznao Feruta s problemom odlagališta nuklearnog otpada Trgovska gora\nCrnadak danas u Beču: Hrvatskoj se ne može dozvoliti odlaganje nuklearnog otpada na Trgovskoj gori


PRVA REDIZAJNIRANA EKSPOZITURA EUROBANKE\n21 Avgust 2017.\nNovi vizuelni koncept enterijera i spoljnog izgleda Eurobank ekspoziture\nPrva, redizajnirana ekspozitura Eurobanke – Bulevar umetnosti (102) u Beogradu počela je sa radom u ponedeljak 21. avgusta.\nNovi vizuelni koncept enterijera i spoljnog izgleda ekspozitura Eurobanke rezultat je aktivnog učešća, rada i višemesečnog planiranja redizajna u kojem su učestvovali mnogi relevanti organizacioni delovi Banke, arhitekte i projektanti. U korak sa potrebama koje nameće tržište, kao i u skladu sa nalazima istraživanja o zadovoljstvu korisnika, projekat redizajna ekspozitura obezbedio je moderniji izgled unutrašnjeg prostora uz bolju spoljnu vidljivost ekspoziture.\nNovi koncept je osmišljen tako da privuče i mlađu urbanu populaciju uvođenjem digitalnih inovacija, ali i da zadrži tradicionalni pristup poslovanja shodno strukturi postojećih klijenata Eurobanke. Glavne novine su veća transparentnost i prepoznatljivost ulaza u ekspozituru, moderniji nameštaj, novi izgled i organizacija radnih mesta unutar ekspoziture, „Brand wall”, „Focus wall” i „Digital Corner”.\nPosebna pažnja posvećena je implementiranju „digitalnog momenta“ kroz postavljanje informaciono-reklamnih ekrana, „Video wall“-a, kao i drugih savremenih i estetski atraktivnijih načina oglašavanja i komunikacije sa klijentima unutar ekspoziture. „Digital Corner“ će klijentima omogućiti lakše upoznavanje sa elektronskim servisima banke, opštim uslovima poslovanja, cenovnikom, aktuelnim informacijama, a na raspolaganju su i punjači za dopunu mobilnih uređaja.


PARLAMENT BiH: Predstavnici RS predaju zakon o odlasku stranih sudija - Preokret\nPARLAMENT BiH: Predstavnici RS predaju zakon o odlasku stranih sudija\nZa sudije Ustavnog suda BiH može biti biran samo državljanin BiH sa pravom glasa koji je istaknuti pravnik visokog moralnog renomea, piše u Prijedlogu zakona o prestanku mandata stranih sudija i izboru domaćih sudija u Ustavni sud BiH koji će u parlament BiH uputiti parlamentarci iz Srpske.\nU Prijedlogu zakona navedeno je da trojici sudija koje je izabrao predsjednik Evropskog suda za ljudska prava prestaje mandat okončanjem procedure izbora troje domaćih sudija.\n– Sudije koje je izabrao predsjednik Evropskog suda za ljudska prava ostaju na dužnosti do okončanja procedure izbora domaćih sudija – navedeno je u ovom zakonskom rješenju.\nPrijedlogom zakona je predviđeno da će izbor domaćih sudija koje će zamijeniti strane biti obavljen tako što jednog bira Narodna skupština Republike Srpske, a dvoje sudija Predstavnički dom Parlamenta Federacije BiH, piše Euroblic.\nNSRS: Prethodno doneli zaključke\nKada je riječ o razlozima za donošenje zakona, predlagači smatraju da je neuobičajeno u komparativnoj ustavnosti da najviši sud jedne zemlje ima sudije strane državljane i da je okončanje te prakse nužno sa stanovišta državnog suvereniteta i demokratskih načela.\nŠef Kluba poslanika SNSD-a u Predstavničkom domu parlamenta BiH Snježana Novaković Bursać smatra da bi se prijedlog zakona mogao naći u proceduri već za nekoliko dana, navodeći da su sa predstavnicima HDZ-a BiH ranije usaglašeni principi ovog zakona.\n– Ovaj zakon ne treba miješati sa potrebom donošenja zakona o Ustavnom sudu BiH jer on definiše samo odlazak stranih sudija i imenovanje domaćih sudija umjesto njih – istakla je Bursaćeva.\nObaveza usvajanja zakona o prestanku mandata stranih sudija i izboru domaćih sudija u Ustavni sud BiH proizilazi iz zaključaka koje je Narodna skupština Republike Srpske usvojila glasovima vlasti i opozicije na posebnoj sjednici održanoj u ponedjeljak, 17. februara.\nPREDSJEDNIŠTVO BiH: Danas sjednica, Dodik bojkotuje odlučivanje\nInače, za danas je zakazana sjednica Predsjedništva Bosne i Hercegovine i to će biti prva sjednica nakon što je Narodna skupština Republike Srpske (NSRS) usvojila zaključke koji se odnose na Ustavni sud BiH.\nDODIK TRAŽI ODLAZAK STRANIH SUDIJA: Traži izbor domaćih sudija u Ustavnom sudu\nDnevni red današnje sjednice Predsjedništva BiH na zvaničnoj web stranici nije objavljen, ali kako mediji u RS-u javljaju, Dodik je najavio da će zatražiti raspravu o navodnoj odgovornosti Željka Komšića zbog imenovanja novog stranog suca kojeg imenuje Evropski sud za ljudska prava, jer Dodik tvrdi da mu prijedlog za imenovanje nije pružen na uvid.\nČlan Predsjedništva iz Republike Srpske tvrdi da je Komšić prešutio drugoj dvojici članova da je od Evropskog suda za ljudska prava dobio pismo u kojem se traži mišljenje Predsjedništva BiH u vezi imenovanja nove sutkinje u Ustavni sud.\nTako je RTRS objavio da im je iz Kabineta Milorada Dodika potvrđeno da su tek krajem januara informisani o imenovanju nove sutkinje.\nTim povodom zatražili smo komentar Kabineta Željka Komšića.\n“Sva tri kabineta u isto vrijeme su dobila pismo. U Dodikovom kabinetu ne čitaju”, rečeno nam je iz Kabineta predsjedavajućeg Predsjedništva BiH.\nIzvor: Vijesti.ba/Klix.ba Foto: Vijesti.ba


Još jedna žrtva brutalnosti policije u SAD? - Svet - Dnevni list Danas\nPočetna » Svet » Još jedna žrtva brutalnosti policije u SAD?\nČovek preminuo navodno usled torture u martu\nDenijel Prud je još jedan Afroamerikanac koji je stradao tokom policijske intervencije u SAD, piše Si-En-En. Naime, na video-snimku policije iz marta se vidi kako policajci u Ročesteru, država Njujork, stavljaju Prudu vreću na glavu i drže ga oborenog na zemlju dok nije prestao da diše.\n0Piše: M.K. 03. septembra 2020. 19.49\nFoto: EPA-EFE / ETIENNE LAURENT\nKako piše Si-En-En, Prud je 23. marta imao epizodu s mentalnim tegobama. Tada je njegov brat Džo Prud pozvao ročestersku policiju u pomoć, rekla je porodica Prud na konferenciji za novinare u sredu. Kako pokazuje video-snimak, piše Si-En-En, Prud je prestao da diše pošto je policajac na njemu klečao dok je ovaj bio vezan lisicama. Kada je 15 minuta kasnije dovezen u bolnicu, konstatovan je prestanak moždanih funkcija, rekao je Džo Prud.\nDenijelu Prudu se, navodi se, dogodilo isto što i Afroamerikancu Džordžu Flojdu, koji je preminuo u maju u Mineapolisu, država Minesota, pošto mu je jedan policajac kolenom pritiskao vrat tokom hapšenja, što je bio okidač za proteste i na nacionalnom i na međunarodnom nivou. I nedavno ranjavanje Afroamerikanca Džejkoba Blejka tokom policijske intervencije u Kenoši, država Viskonsin, takođe je rezultiralo demonstracijama i neredima.\nOrganizatori iz grupe Free the People Roc i Black Lives Matter imenovala su tri policajca za koje tvrde da su umešana u incident s Prudom. Si-En-En piše da se još radi na potvrdi njihovih identiteta. Porodica zahteva da se svi policajci koji imaju veze s Prudovom smrću otpuste i uhapse.\nUznemiravajući video-snimak incidenta, koji su Si-En-Enu prosledili Prudovi advokati, predstavlja kompilaciju snimaka koje su napravile kamere prikačene na uniforme policajaca i na njemu je događaj predstavljen iz različitih uglova. U prvih nekoliko minuta od ukupno jedanaest koliko je otprilike trajao susret s policijom Prud, koji je bio vezan lisicama, je ponavljao „Isusu Hristu se molim, amin.“ Takođe je više puta rekao da treba da uzme novac za avion i tražio je pištolje policajaca i rekao im da ga ostave na miru.\nPrema pisanju Njujork tajmsa, u izveštaju sa autopsije se navodi da je reč o ubistvu koje je uzrokovano „komplikacijama usled prestanka rada srca zbog neke fizičke prepreke“. U izveštaju se dalje pominje da su smrti doprineli i delirijum i akutno trovanje fenciklidinom, odnosno drogom PCP.\nAdvokati porodice Prud su rekli da video-snimak ukazuje da su policajci ismevali i provocirali Denijela, da su ga vezanog lisicama i nagog oborili na zemlju i stavili mu vreću preko glave.\nEliot Šilds, jedan od advokata porodice, je rekao da su advokati u pripremnoj fazi podizanja optužnice za ubistvo iz nehata. Šilds je naveo da je jedan od razloga zbog kojeg porodica do sada nije javno govorila o incidentu jeste taj što je trebalo vremena da se dođe do snimaka koje su uslikale kamere prikačene na uniforme policajaca, a drugih zapisa s lica mesta nije bilo.\nIstragu vodi kancelarija državnog tužioca Njujorka, rekli su gradonačelnica Ročestera Lavli A. Voren i šef policije Laron D. Singletari u obraćanju novinarima. Singletari je rekao novinarima da niko od policajaca koji su umešani u incident nije suspendovan, te da se čeka rezultat istrage državnog tužioca. Državni tužilac je zvanično slučaj preuzeo 16. aprila, rekla je Voren.\nDemonstracije, Policijska brutalnost, Protesti, SADVašington\nProtesti u SAD zbog odluke suda vezano za slučaj Brijane Tejlor, ranjena dva policajca


Kako da osvežim filter programa „Porodična bezbednost“? - Ažuriranje filtera programa „Porodična bezbednost“\nKako da osvežim filter programa „Porodična bezbednost“?\nUkoliko promenite neku postavku programa Porodična bezbednost, bez obzira da li je to za dete ili sve članove porodice, dobro bi bilo da osvežite filter programa Porodična bezbednost da biste bili sigurni da koristi najaktuelnije informacije. Filter programa „Porodična bezbednost“ automatski osvežava svoje postavke u određeno vreme, ali ukoliko primetite da se Veb sadržaj ne filtrira na željeni način ili ukoliko se izveštaji o aktivnostima ne prikazuju onako kako ste očekivali, možete ručno da osvežite ovaj filter. Filter programa „Porodična bezbednost“ automatski osvežava svoje postavke u sledećim slučajevima:\nDete lično traži dozvolu od roditelja da pogleda određenu Veb lokaciju. Kada se roditelj prijavi koristeći Microsoft account i izabere opciju Dozvoli ili Blokiraj za Veb lokaciju o kojoj je reč, filter programa Porodična bezbednost se ažurira na tom računaru.\nRoditelj sa privilegijama administratora se prijavljuje u program „Porodična bezbednost“, dodaje ili menja korisničke naloge koji se nadgledaju u ovom programu, a zatim sačuva promene.\nPostupak ručnog osvežavanja filtera programa „Porodična bezbednost“Prijavite se na računar koristeći roditeljski ili starateljski Microsoft nalog.\nOtvorite program „Porodična bezbednost“ tako što ćete kliknuti na dugme Start . U okviru za pretragu otkucajte Porodična bezbednost, a zatim u listi rezultata izaberite stavku Porodična bezbednost.\nU gornjem desnom uglu dijaloga Porodična bezbednost kliknite na dugme „Osveži“.


Nogometni savez BiH: Ivica Osim ostaje počasni predsjednik - Hronika.ba\nNS BiH: Titula počasnog predsjednika trajna je kategorija bez vremenskog ograničenja.\nIvica Osim ostaje počasni predsjednik Nogometnog/Fudbalskog saveza BiH, poručeno je u današnjem saopćenju iz NS/FS BiH, nakon brojnih reakcija medija, klubova i cjelokupne bh. javnosti u kojima je kritikovan odnos krovne kuće bh. fudbala prema legendarnom bosanskohercegovačkom fudbaleru i treneru Ivici Osimu.\nU opširnom saopćenju iz Saveza, između ostalog, tvrde kako su posljednjih dana izneseni zaključci koji “ozbiljno štete ugledu NS/FS BiH”, kako se radi o smišljenom, orkestriranom i nedobronamjernom napadu, te da se na sve načine pokušava dezavuirati rad Saveza i aktuelnog predsjednika.\n-Ovo je već oproban recept kako bi se iz nogometa/fudbala uklonili ljudi koji su tokom svojih mandata predanim radom dosta uradili za nogomet/fudbal i napravili značajne pomake, te im se sa takvim izjavama udara na čast i obraz – pogotovo u sadašnjem vremenu izbornih aktivnosti u Savezu, poručili su iz Saveza.\nDalje navode kako su izmjene i dopune Statuta NS/FS BiH dio procesa koji se godinama rade postepeno, u skladu sa utvrđenim procedurama, standardima i preporukama, a shodno okolnostima i okruženju u kojem živimo. Sve što se radi ima legitimno uporište u principima i saglasnost krovnih kuća (UEFA i FIFA) nogometa/fudbala, uvažavajući državno uređenje i specifičnosti naših prostora.\nKada je riječ o Ivici Osimu, poručuju kako je titula počasnog predsjednika trajna kategorija bez vremenskog ograničenja.\n-Prva informacija koju su tokom prethodnih dana objavili pojedini mediji je bila da će gosp. Ivica Osim nakon usvajanja odluke o izmjenama i dopunama Statuta NS/FS BiH biti uskraćen obnašanja funkcije počasnog predsjednika NS/FS BiH. Iz dubokog pijeteta i dužnog poštovanja za sve ono što je gosp. Ivica Osim napravio u prethodnom periodu za naš nogomet/fudbal i NS/FS BiH općenito, želimo potvrditi da je titula počasnog predsjednika trajna kategorija bez vremenskog ograničenja. Zbog svih rezultata koje je ostvario tokom svoje bogate sportske karijere, kao i nesebičnog angažmana u periodu aktivnog rada za NS/FS BiH, gosp. Ivici Osimu je na izbornoj sjednici Generalne skupštine održanoj prije četiri godine u Sarajevu dodijeljena titula prvog počasnog predsjednika NS/FS BiH, poručili su iz Nogometnog saveza BiH.\nPrethodni članakNa današnji dan Ivi Andriću uručena Nobelova nagrada za književnost\nNaredni članakDelegacija EU: Sada slijedi reforma Visokog sudskog i tužilačkog vijeća


Doček 7526. sa Sarom Renar i Anom Ćurčin ⋆ Magazin Poezika\nJedna od lokacija je i Kulturni centar Novog Sada, institucija izuzetne tradicije u kojoj se već šest godina održava Festival Poezika koji promoviše interkulturni dijalog u regionu kroz muziku i umetnost. Zahvaljujući zajedničkoj viziji, da je Novi Sad grad istinske interkulturalnosti, ostvarena je saradnja Fondacije Novi Sad 2021 i Festivala Poezika. Ovom prilikom imamo čast da publiku Novog Sada pozovemo na dva izuzetna koncerta 13. januara u noći dočeka 7526. godine.\nSara Renar je mlada regionalna zvezda, do sada je objavila 3 studijska albuma “Djeca”, “Jesen” i “Tišina” , kao i konceptualno live studijsko ostvarenje “Gdje povlačiš crtu”. Osvojila je prestižnu nagradu Porin, 2015. za EP “Jesen”. Njen treći studijski album pod imenom “Tišina” je proglašen izdanjem godine u brojnim medijima i nominovan je za nagradu IMPALA – Evropski album godine. Sara je pored toga što je postala ljubimica publike poznata i po tome što je jako cenjena u krugu kolega koji je često pozivaju kao posebnu gošću na svojim koncertima poput Darka Rundeka i Zorana Predina.\nAna Ćurčinfestival poezikaFondacija Novi Sad 2021Kulturni centar Novog SadaSara Renar


Ovo srpsko selo oduševilo je šeike u Dubaiju (FOTO)\nArhitektura koja odoleva vekovima i prirodne lepote Stare planine - turistički potencijal jugoistočne Srbije\nKuće u selu Gostuša, građene od kamena i drveta bez maltera, kao verodostojni primer staroplaninske arhitekture, predstavljene su stručnjacima na Međunarodnoj konferenciji u Dubaiju, na kojoj je Srbija imala predstavnike prvi put, pišu Južne vesti.\nPrezentaciju "kamenog sela" na obalama Zavojskog jezera na Konferenciji i izložbi o arhitektonskoj konzervanciji održala je direktorka niškog Zavoda za zaštitu spomenika Elena Vasić-Petrović, kojoj je poziv stigao iz Kancelarije za nasleđe Opštine Dubai.\nPrema njenim rečima, prezentacija rada "Gostuša - kulturno nasleđe i održivi razvoj u ruralnom podrušju parka prirode Stara planina" naišla je na oduševljenje učesnika konferencije. Najjači utisak na učesnike i delegate, pored primenjene metodologije i rezultata projekta, ostavile su prirodne lepote Stare planine i jedinstvene vrednosti kulturno-istorijske celine. Koautori ovog rada su Ivana Cvetković iz Zavoda za zaštitu spomenika Niš i docent dr Ana Momčilović Petronijević sa Građevinsko-arhitektonskog fakuleta u Nišu, a izabrano je da baš on bude predstavljen u Dubaiju jer je koncipiran u smislu održivog razvoja.\nSavršeno se uklapao u temu konferencije koja je bila "Održivo nasleđe - globalna vizija, lokalna iskustva". Konferencija se održava već 12 godina, a ovo je prvi put da je neko iz Srbije i ovog dela Evrope bio u prilici da predstavi rad naših institucija i pojedinaca.\nSelo Gostuša i njeno okruženje, kako ona objašnjava, nalaze se u "statusu prethodne zaštite", koja po Zakonu o kulturnim dobrima ima iste odlike kao i proglašeno i zvanično zaštićeno nepokretno kulturno dobro.\nPlanirano je da u nastavku projekta Gostuša iskoristi svoj turistički potencijal i da će u njoj biti organizovane radionice tradicionalnih zanata i tehnika gradnje, edukacije mladih stručnjaka i pomoći lokalnom stanovništvu.\nGostuša je selo na 800 metara nadmorske visine, na krajnjem jugoistoku Srbije, oko 30 kilometara udaljeno od Pirota. Poznato je i po tome što u njemu postoji 36 vodenica na potocima koji od njih vode od reke Gostušice, ali su mnoge od njih urušene i ostali su samo temelji.\nNaš Biro je već pisao o Gostuši - opširnije pročitajte OVDE\nFoto: Ziveti sa prirodom\nProslava Dana državnosti Srbije u Emiratima (FOTO)\nPomozimo ovoj deci da odu na takmičenje u Ženevu\n"Van Gogh": Uskoro koncert godine u Dubaiju! (VIDEO)\nPovezane teme: Gostuša kameno selo Dubai prezentacija Stara planina Kancelarija za nasleđe opštine Dubai Elena Vasić Petrović Zavod za zaštitu spomenika Niš Srbija


Trudnice moraju da paze sa lekovima protiv bolova - Bebiron.net - Kompletan vodič za trudnice, porodilje i roditelje.\nKanadski istraživači upozoravaju žene koje kontinuirano uzimaju lekove da pažljivo planiraju trudnoću i sa svojim lekarom unapred razmotre mogućnosti lečenja tokom graviditeta\nTrudnice koje uzimaju lekove protiv bolova do 20. nedelje trudnoće, imaju veći rizik od spontanog pobačaja, ustanovili su naučnici sa Univerziteta Montreal.\nIsto se odnosi i na lekove sa paracetamolom, kao što je aspirin. Iako na ovim preparatima stoje jasna upozorenja o škodljivosti tokom trudnoće, na svakih šest trudnica jedna ove lekove ipak uzima, upozorili su montrealski stručnjaci, nakon istraživanja kojim je obuhvaćeno 47.000 žena.\nKanadski istraživači navode da nisu svi lekovi jednako opasni, a kada se često koristi "diklofen", rizik je trostruko veći. Oni posebno upozoravaju žene koje kontinuirano uzimaju lekove za reumatoidni artritis ili lupus, da pažljivo planiraju trudnoću i sa svojim lekarom unapred razmotre mogućnosti lečenja tokom graviditeta.\nLekovi za bol


Kragujevčani nastavljaju protest - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Kragujevčani nastavljaju protest\nKragujevčani nastavljaju protest\nponedeljak, 18 jun 2012 07:30\nNekoliko stotina žitelja kragujevačkog naselja Aerodrom protestvovalo zbog odluke gradskih vlasti da tri lokacije u tom naselju ponudi za izgradnju zgrada. Nećemo odustati sve dok vlast ne odustane od gradnje na zelenim površinama gde se igraju naša deca, poručeno je sa tog skupa.\n"Prvobitno je planirano da protest bude nastavljen u ponedeljak, međutim u petak su neki ljudi ponovo dosli da premeravaju parcele i mi smo to uspeli da sprecimo, ali sumnjamo da će se ista situacija ponoviti i sutra ujutru. Zato smo odlučili da se okupimo i večeras, i nastavićemo da protestujemo do ispunjenja naših zahteva", rekao je novinarima Željko Grujić iz organizacionog odbora protesta.\n"Zgrade koje bi prema planu gradskih vlasti trebalo da se grade na Aerodromu oduzeće nam zelene površine, ali i dovesti do novih problema sa parkiranjem koji u naselju već postoji. Pitanje je i da li postojeća infrastruktura može da izdrži, posto godinama u letnjim mesecima imamo problem sa vodom, a zimi sa grejanjem", rekao je Grujić.\n"Po važećem urbanističkom planu, ali i planom koji je urađen u vreme kada su izgrađene postojeće zgrade predviđeno je da tu bude mesto za gradnju još šest zgrada. Na jednoj od licitacija prošle godine već je data parcela na kojoj će se graditi jedna od tih zgrada", rekao je zamenik direktora Preduzeća za izgradnju grada Đorđe Đelić.\nPrema njegovim rečima, na Aerodromu će se graditi objekti vrlo slični postojećim, adekvatne spratnosti, a predviđeno je da bude i dovoljno zelenih površina i parking mesta.


Saudijski naftni gigant u krizi: Saudi Aramco beleži pad neto dobiti za 12 odsto\nKompanija Saudi Aramco, vodeći svetski proizvođač nafte, je u prvoj polovini 2019. zabeležila neto dobit od 46,9 milijardi dolara.\nTo je pad od 12 odsto u odnosu na 53,02 milijarde dolara ostvarene u istom periodu godinu ranije.\nPoređenja radi, američki Epl, najprofitabilnija svetska kompanija koja kotira na berzi, zaradila je u prvih šest meseci svoje finansijske godine 31,5 milijardi dolara.\nAramco je naveo da su ukupni prihodi, uključujući druge prihode od prodaje, iznosili 163,88 milijardi dolara u prvom polugodištu u odnosu na 167,68 milijardi dolara prethodne godine, usled nižih cena nafte i smanjenja proizvodnje, prenosi Tanjug.\nSaudijski naftni gigant je u izveštaju o zaradi delimično pripisao smanjenje neto dobiti četvoroprocentnom padu prosečno ostvarene cene sirove nafte u prvih šest meseci u poređenju sa istim periodom 2018. godine, sa 69 na 66 dolara po barelu.\nPredsednik i direktor Aramco-a, Amin Naser, rekao je da je kompanija nastavila sa realizacijom svoje strategije povećanja prerade putem akvizicija kako na domaćem, tako i na međunarodnom tržištu.


Automatska overa zdravstvenih kartica od danas za preostalih 420.000 osiguranika - YU ECO RTV\nNaslovna / Servisne informacije / Automatska overa zdravstvenih kartica od danas za preostalih 420.000 osiguranika\nAutomatska overa zdravstvenih kartica od danas za preostalih 420.000 osiguranika\nGoran februar 28, 2018\tServisne informacije Napiši komentar 71 Pregledi\nIsključenja struje za 13.7.\nProduženo vreme Kovid ambulante\nRadno vreme ambulanti\nAutomatska overa zdravstvenih kartica od danas je omogućena za preostalih 420.000 osiguranika. Na šalter više neće morati oni koji se bave samostalnom delatnošću, poljoprivrednici i članovi njihovih porodica.\nMihajlo Jovanović iz Kancelarije za elektronsku upravu ističe da se zaokružuje proces automatske overe kartica u Srbiji koji je počeo u oktobru prošle godine i da građani više ne moraju da idu na šaltere kako bi overili kartice. „Ova usluga automatske overe zdravstvenih knjižica se dešava automatski, dakle na osnovu informacije o uplati doprinosa u poreskoj upravi vrši se automatska overa zdravstvenih knjižica i od danas ovu uslugu pružamo i za poslednju grupu osiguranika, najbitiniji su preduzetnici i poljoprivrednici“, kaže Jovanović.\n„Od danas jedna velika grupa osiguranika ne mora da ide na šaltere Republičkog fonda zdravstvenog osiguranja. U toj grupi se nalaze preduzetnici, poljoprivrednici, samostalni umetnici, svi oni koji rade po međunarodnim ugovorima o poslovno-tehničkoj saradnji, verski službenici ili koji su zaposleni kod privatnika koji nema PIB“, navodi Jovanović.\nPrecizira da automatska overa funkcioniše na osnovu podataka o doprinosu koji je uplaćen u sistemu poreske uprave i dolazi do Fonda republičkog fonda zdravstvenog osiguranja. Dodao je da svi osiguranici preko sajta RFZO mogu da provere status svoje zdravstvene kartice.\nPrethodna Mirjana Stevanović: U OŠ „Matko Vuković“ neguje se lepota različitosti\nSledeća Prekršajni sud u Subotici u protekloj godini rešio oko 10200 predmeta\nZbog radova na elektroenergetskim objektima pojedine ulice u gradu i Gornjem Tavankutu sutra će biti …


Kosovo, proširenje EU, investicije – šta Makron donosi u Beograd? | Evropa | DW | 15.07.2019\nMakron je trebalo da dođe još u decembru, ali su ga tada kod kuće zatekle neprilike u vidu masovnih protesta Žutih prsluka. U međuvremenu je Vučić govorio o značaju posete i nazvao francuskog kolegu „liderom budućnosti“. Veruje se da je Pariz, pored Berlina, najvažnija evropska prestonica sa kojom valja graditi što bolje odnose.\nPrethodni period, međutim, nije bio u idiličan kada je reč o odnosima Srbije i Francuske. Reklo bi se da su periodi nerazumevanja bili češći nego periodi saradnje. U Beogradu je vladalo ogorčenje nakon proslave stogodišnjice završetka Prvog svetskog rata u Parizu, na kojem je Srbija imala lošiji tretman od Kosova\n„Aleksandar Vučić je nakon toga u par navrata iznosio negativne komentare na račun Makrona, poredeći njegovo navodno popuštanje pod protestima Žutih prsluka sa sopstvenom nepopustljivošću pred zahtevima građanskih protesta“, podseća Vladan Marjanović, spoljnopolitički novinar nedeljnika NIN.\nMakron je protiv proširenja EU\nKada je u pitanju Makronov čvrst stav da nema proširenja EU pre dubinskih reformi same Unije koje nisu na vidiku, srpska diplomatija je vidno nezadovoljstvo izražavala biranim rečima.\nTu je, najzad, i pitanje Kosova, oko kojeg Srbija i Francuska imaju suprotstavljene stavove. Ali, kao i uvek, tabloidi bliski vlastima su javno izricali sve ono što su predstavnici vlasti sebi mrmljali u bradu. Pisalo se tako da Makron hoće da naseli migrante u Srbiji i da je „zabio nož u leđa“ jer odbija takozvano „razgraničenje“ Srbije i Kosova.\nZapadni Balkan čeka u redu pred vratima EU\nEU se bavi samom sobom. Trenutno retko ko u Briselu razmišlja o proširenju. Ali zemljama zapadnog Balkana potrebne su konkretne ponude umesto praznih obećanja, smatra Adelhaid Fajlke. (06.07.2019)\nSada se pak stiglo do napisa u kojima su Francuzi i Srbi „braća po oružju“, da Pariz šalje rakete tipa Mistral i da će Makron nagovorili nemačku kancelarku Angelu Merkel da ipak pristane na promenu granica na Balkanu.\nDa li se toplo-hladni odnosi mogu izbrusiti jednom posetom i šta se od nje može očekivati? Francuska je možda najvažniji faktor u evropskoj spoljnoj politici, ističe Bojan Al Pinto Brkić iz Foruma za međunarodne odnose.\n„Zajedno sa Nemačkom ona kroji evropsku spoljnu politiku, tako da dolazak francuskog predsednika nije samo protokolarna stvar. Za Srbiju bi ovo mogla biti suštinska poseta ukoliko bi Francuska pristala da, pod nekim uslovima, bude dalji sponzor srpskih evrointegracija“, kaže Al Pinto Brkić za DW\nKada je reč o stavu Francuske prema proširenju EU, Vladan Marjanović nije preveliki optimista je „Makron sigurno neće u Beogradu promeniti uverenje da Unija prvo mora da se reformiše, pa tek onda počne da ponovo razmišlja o prijemu novih članica. Drugo je pitanje da li tu poruku – načelno ispravnu – plasira na najmudriji način. Ne doprinosi li time da u zemljama kandidatima dodatno opadne entuzijazam za ulazak u EU?“\nSrbija u tom smislu može od Makrona čuti pohvale za dosadašnje uspehe i podstrek da se nastavi sa reformama, ali ne i obećanje da će veoma brzo biti primljena u EU, ocenjuje Brkić.\nKosovo – kome je „naklonjen“ Makron?\nBeogradski mediji navode da će tema Kosova biti u prvom planu posete francuskog predsednika, ali i tu se pokazuju svi problemi koji opterećuju odnose dve zemlje. Srpski državni vrh kao da ni sam nije više siguran kakav je francuski stav oko Kosova – ili bar takve poruke šalje srpskoj javnosti – pa se tako Francuska jednog dana vidi kao saveznik Kosova, a drugog kao neko ko je naklonjeniji srpskoj strani.\nVladan Marjanović primećuje da se u prorežimskoj štampi nameće predstava da Makron navodno nije naklonjen kosovskim Albancima. „U prilog tome ti listovi nisu u stanju da navedu ništa drugo osim francuskog protivljenja taksama od sto odsto na robu iz Srbije i BiH.“\n„To bi onda trebalo da znači kako, opet navodno, ima više razumevanja za poziciju Srbije – a da pri tom uopšte ne znamo kakva je ta pozicija, jer nas srpski predsednik sve ove godine nije udostojio da nam to saopšti“, dodaje Marjanović.\nMerkel i Makron se nadaju zamahu u rešenu kosovskog problema\nFrancuski predsednik je uputio nekoliko veoma oštrih poruka i Beogradu i Prištini kada je reč o dijalogu, navodi Bojan Al Pinto Brkić. Nikome u Parizu nije nimalo prijatno što je otkazan najavljeni samit u tom gradu gde je, kako su se nadali Makron i Merkel, konačno trebalo odmrznuti dijalog Beograda i Prištine.\n„Ne očekujem da Makron u Beogradu kaže da je sve u najboljem redu i da će rešenje doći samo od sebe. Mislim da će insistirati kod svojih srpskih sagovornika da dijalogu posvete veliku pažnju. U interesu je EU da se postigne nekakav sporazum i Francuska bi u tome želela da igra važnu ulogu“, kaže Brkić.\nPrivreda – prostor za poboljšanje\nInteresantno je da će Makron sleteti na Aerodrom „Nikola Tesla“ kojim od nedavno upravlja francuska kompanija Vansi. Sa njim u avionu biće i izvestan broj francuskih privrednika.\n„Iskustvo nekih pređašnjih poseta sugeriše da iza bombastičnih najava potpisivanja silnih sporazuma stoje mnogo skromniji konkretni dogovori o ekonomskoj saradnji i ulaganjima“, kaže Vladan Marjanović, novinar NIN-a.\n„Francuska se ovde dosad zbilja nije pokazala kao veliki investitor – svakako ne srazmerno svojoj veličini i privrednim kapacitetima, a posebno u poređenju sa zemljama poput Nemačke i Italije“, dodaje on.\nKrupni kapital u Francuskoj je dosta „konzervativan“, dodaje Al Pinto Brkić, i taj je kapital izbegavao Srbiju. On podseća da velika francuska banka Sosijete Ženeral razmišlja o napuštanju Srbije. „Francuski koncesionar beogradskog aerodroma je prošle godine napravio veliki efekat na nivo stranih investicija i videćemo da li će taj primer slediti i druge kompanije“, zaključuje Brkić.\nKako god da prođe poseta, dolazak francuskog predsednika Vučić je iskoristio na već uobičajen način – kao potvrdu velikog ugleda u svetu. U tom se čitanju Vučić rutinski viđa sa ključnim evropskim i svetskim političarima.\n„Mala, siromašna i iskompleksirana Srbija svaki dolazak predsednika neke od velikih sila, pogotovo od dolaska na vlast Srpske napredne stranke, doživljava kao nekakvu potvrdu sopstvenog značaja“, kaže Marjanović za DW. „Tu se sledi jednostavna, dečija logika: čim taj i taj dolazi, mora da smo jako važni.“\nStoga ovaj naš sagovornik smatra da će učinak ove posete u ponedeljak i utorak biti pre svega propagandni.\nPovezani sadržaji Srbija, Kosovo, Evropa, Evropa, Kosovo, Emanuel Makron, Evropska unija, Srbija i region, EU 2019\nKljučne reči Srbija, Emanuel Makron, Francuska, Beograd, Vansi, Kosovo, EU, Evropska unija, analiza, Evropa\nTrajni link https://p.dw.com/p/3M3Ju


Mladi fudbaleri ”Rekreativa” osvojili turnir u Švajcarskoj! – mojKontakt portal – Radio Televizija Kontakt\nMladi fudbaleri ”Rekreativa” osvojili turnir u Švajcarskoj!\nMladi fudbaleri banjalučkog Rekreativa (dječaci do 12 godina) pobjednici su 21. “Mischa Imhof Memorial” turnira u Vispu (Švajcarska), rodnom gradu Sepa Blatera, na kojem je učestvovala 21 ekipa iz Švajcarske, Italije i BiH.\nFudbaleri banjalučkog Rekreativa do 12 godina trijumfalno su okončali 21. “Mischa Imhof Memorial” turnir u Vispu (Švajcarska), rodnom gradu Sepa Blatera, na kojem je učestvovala 21 ekipa iz Švajcarske, Italije i BiH.\n“Rekreativci” su do pehara stigli bez poraza!\nTakmičenje u grupi okončali su sa četiri pobjede i dva remija, a onda su redom padali Sion(2:0) u osmini finala, Cirih (1:0) u četvrtfinalu, zatim nakon boljeg izvođenja penala Natters u polufinalu (3:2, 1:1), dok je u odlučujućem meču za trofej pao i Lugano rezultatom 2:0.\nTako se u vitrinama Rekreativa našao prelazni pehar, pa će Banjalučani imati obavezu i sljedeće godine da učestvuju na ovom prestižnom turniru i brane trofej.\nTokom cijelog turnira, veliki broj gledalaca sa prostora bivše Jugoslavije podržao je dječake Rekreativa, a upravo zahvaljujući njihovoj podršci uspjeli su i otići u Švajcarsku i nastupiti na ovom U-12 turniru, koji je bio savršeno organizovan.\nRekreativo sutra nastavlja “mini turneju” po Švajcarskoj. U Aarau će odigrati prijateljsku utakmicu sa istoimenom ekipom.\nEkipa Rekreativa na ovom turniru bila je pojačana dječacima iz drugih banjalučkih klubova, te dječacima iz Prijedora i Mrkonjić Grada.\nPodsjetimo, mladi fudbaleri Rekreativa zajedno sa stručnim štabom i ljudima iz kluba u oktobru prošle godine bili su gosti slavne Barselone, a turnir u Švajcarskoj još jednom je pokazao sa kolikom ljubavlju i entuzijazmom rade u ovom klubu iz banjalučkog naselja Česma.\nFatalne posljedice neredovnog seksa